شه‌ریف عه‌لی: گرنگه پلانی لاهوری شێخ جه‌نگیی و كوڕانی نه‌وشیروان مسته‌فا، چی بێت!؟ – WTARIKURD\nله‌و بابه‌ته‌م كه له‌سه‌ر مه‌سرور بارزانیی و ئێران بو، به‌ڵێنم به‌و هاوڕێ به‌ڕێزانه دا به بابه‌تێك وه‌ڵامی داواكه‌یان له‌سه‌ر هه‌ڵسه‌نگاندنی سیاسیی- ستراتیژیم له باره‌ی لاهور شێخ جه‌نگیی و كوڕانی نه‌وشیروان مسته‌فا، بده‌مه‌وه.\nپێش هه‌لسه‌نگاندنم بۆ بابه‌ته‌كه. پێویسته خوێنه‌ران له هه‌لسه‌نگاندنی سیاسیی دا حساب بۆ یه‌ك مه‌سه‌له‌ی بنه‌ڕه‌تی بكه‌ن. پێم سه‌یره هه‌ندێك له خوینه‌ران، ده‌نوسن: ”مه‌سرور بارزانیی چی ئه‌زانێت، لاهور جه‌نگی چی ئه‌زانێت، كوڕه‌كانی نه‌وشیروان چی ئه‌زانن و… هتد!”. به‌ڕێزان له هه‌ڵسه‌نگاندنی سیاسیی دا حساب بۆ واقیع ده‌كرێ و، له واقیعیشه‌وه ستراتیژ ده‌بینرێت. مه‌سرور بارزانیی و لاهور شێخ جه‌نگیی و كوڕانی نه‌وشیروان مسته‌فا له واقیعی كوردستان دا ده‌سه‌ڵاتدارن. به‌شێك له خوێنه‌ره‌كان كه حیزبیین، ئه‌ته‌كێتیی ده‌ربڕینی كۆمینتێكیشیان نییه. كاتێك هه‌ڵسه‌نگاندنی سیاسیی بۆ مه‌سه‌له‌یه‌ك ده‌كه‌م، كه خۆم ماسته‌رم له ‘سیاسه‌ت و ستراتیژی ئه‌مریكا و به‌ریتانیا له زانكۆی له‌نده‌ن’ هه‌یه و، خوێندكاری دكتۆرای ‘دبلۆماسییه‌تی نێوده‌وڵه‌تی به‌ریتانیا’شم. هه‌وڵئه‌ده‌م بێلایه‌نانه و به‌بێ سۆز مه‌سه‌له‌كان هه‌ڵسه‌نگێنم. تۆ به‌هۆی بیری ته‌نگه‌تیله‌ی حیزبیته‌وه سه‌ركرده‌ی حیزبه‌كانی به‌رانبه‌رت به هیچ ئه‌زانیت، ئه‌وه كێشه له بیروبۆچونی تۆ دا هه‌یه! چونكه هه‌ڵسه‌نگاندنی سیاسیی به ‘سه‌د و سفر’، ناكرێت، به ‘خۆشویستن و ڕق لێبونه‌وه’، ناكرێت!\nڕونه، لاهور شێخ جه‌نگیش وه‌ك كوڕ و برازاكانی بارزانیی، كوڕانی مام جه‌لال، كوڕانی نه‌وشیروان و… هتد، ده‌ركه‌وتن و پله‌كه‌ی به‌هۆی برازابونی مام جه‌لاله‌وه، به‌ده‌ست هێناوه.\nپێموایه: زۆرینه‌ی یه‌كێتییه‌كان لایه‌نگری لاهورن. مه‌به‌ستم ئه‌وه نییه كه لاهور له سه‌ركرده‌كانی تری یه‌كێتیی، زیره‌كتره. مه‌به‌ستم له چه‌ندێتیی جه‌ماوه‌ره‌كه‌یه‌تی له ناو یه‌كێتیی دا! بۆچی له حیزبه‌كه‌ی دا لایه‌نگری زۆره، ئه‌وه مه‌سه‌له‌یه‌كی تره و په‌یوه‌ندی به هۆكاری ناوخۆ و ده‌ره‌وه‌ی یه‌كێتییه‌وه هه‌یه! له‌گه‌ڵ ئه‌وه‌ی زۆرینه‌ی یه‌كێتییه‌كان جه‌ماوه‌ری ئه‌ون، خۆشی كه‌سێكی به جوڵه‌یه! به‌ڵام هه‌ندێك خاڵی نه‌رێنیشی هه‌یه، به‌تایبه‌ت ئه‌ته‌كێتیی ده‌ربڕینی دبلۆماسیی لاوازه كه چه‌ند جارێك كێشه‌ی له‌گه‌ڵ حیزبه‌كان دا بۆ دروست كردوه. خاڵیكی تر كه پێویسته لاهور له ژیانی سیاسیی خۆی دا پڕی كاته‌وه ئه‌گینا ئه‌بێته كه‌ماسیی بۆی: نه‌بونی نوخبه‌ی نه‌ته‌وه‌ییه كه پشتیوانی بن. ڕاسته چه‌ندین ‘وێبسایت، ڕۆژنامه‌وان، لایڤچیی، چه‌ندین فه‌رمانده و سه‌ركرده‌ی سه‌ربازی یه‌كێتیی’ پشتیوانی لێ ده‌كه‌ن و، ئه‌ویش گرنگیان پێ ده‌دات. به‌ڵام غیابی پشتیوانی هه‌یه له‌لایه‌ن نوخبه‌ی ئه‌كادیمیستی به‌توانا و نوخبه‌ی نه‌ته‌وه‌ییه‌وه، ده‌شتوانێت كار له‌سه‌ر ئه‌و بكات.\nئه‌وه‌ی لام جێی تێڕامانه: لاهور كه هاوسه‌رۆكی به‌ده‌ست هێنا، گۆڕانكاری له ناو پۆسته‌كانی زۆنی سه‌وز دا نه‌كرد! مه‌به‌ستم گۆڕانكاری له ناو پۆسته‌كانی ناوخۆی یه‌كێتیی نییه. به‌ڵكو مه‌به‌ستم گۆڕانكارییه له ته‌واوی پۆسته‌كانی ‘پارێزگار، قائیمقام، به‌ڕێوه‌به‌ری شارۆچكه‌كان، ته‌واوی به‌ڕێوه‌به‌رایه‌تییه‌كان و، پێگه كارگێڕییه‌كانی زانكۆكان’ له زۆنی سه‌وزدا! ڕه‌نگه كه‌سێك بڵێت: ئه‌و گۆڕانكارییانه كاری حكومه‌ته! به‌ڵام حكومه‌ت ناتوانێت به‌بێ پێشنیاری یه‌كێتیی گۆڕانكاری له پۆسته‌كانی زۆنی سه‌وز دا بكات. پارتیی لای خۆیه‌وه گۆڕانكاری بكات یان نا، ئه‌ی یه‌كێتیی بۆ نایكات!؟\nنامه‌وێت هه‌ڵسه‌نگاندنه‌كه‌م زۆر درێژ ببێته‌وه‌و ئایدیای نوێی زیاتر بۆ ئاینده‌ی سیاسیی لاهور بخه‌مه‌ڕو. به‌ڵام ته‌نیا یه‌كێكیان ده‌خه‌مه‌ڕو، بۆ ئاینده‌ی سیاسیی لاهور زۆر گرنگه كه له ئێستاوه مانۆڕی سیاسیی- دبلۆماسیی له ناو حیزبه‌كه‌ی دا بخاته‌گه‌ڕ كه خۆی بۆ پۆستی ‘سه‌رۆك كۆماری عێراق’ كاندید ده‌كات! ڕه‌نگه كه‌سێك بڵێت: لاهور توانای نییه بۆ پۆستی سه‌رۆكی كۆمار. به‌ڵام ئایا له عێراق و كوردستان توانا ده‌ور ده‌بینێت، یان ئه‌وه‌ی كوڕ و كچی سه‌ركرده‌كان بیت!\nبۆچی گرنگه لاهور مانۆڕی خۆ پاڵاوتن بۆ بون به سه‌رۆك كۆماری داهاتوی عێراق له ناوخۆی حیزبه‌كه‌یه‌وه ئه‌نجام بدات، له‌به‌ر ئه‌م چوار خاڵه:\nیه‌كه‌م: ڕاسته پۆستی سه‌رۆكی كۆماری عێراق ته‌شریفاتییه. به‌ڵام ئه‌گه‌ر لاهور ببێته سه‌رۆك كۆمار، ئۆتۆماتیكی ده‌بێته كه‌سێكی نێوده‌وڵه‌تیی. به‌وه‌ش له‌و چه‌قبه‌ستوییه‌ی كه له زۆنی سه‌وز تێی كه‌وتوه، خۆی ده‌ترازێنێت. هه‌روه‌ها، پارتیی و دراوسێكانیش حسابێكی تری بۆ ده‌كه‌ن. به‌و مانایه‌ی گه‌ر سبه‌ینێ ‘محمدی حاجی مه‌حمود، سه‌لاحه‌دین به‌هادین و هتد’یش ببنه سه‌رۆك كۆماری عێراق، ڕاسته‌وخۆ ده‌بنه كه‌سێكی نێوده‌وڵه‌تیی. واته: پێگه‌كه ده‌تكاته كه‌سێكی نێوده‌وڵه‌تیی!\nدووه‌م: مانۆڕی لاهور له ناو یه‌كێتیی دا بۆ پۆستی سه‌رۆك كۆماری عێراق، وای لێ ده‌كات كه دکتۆر به‌رهه‌م وه‌ك یارپێكراو لاهور به‌كارنه‌هێنێت بۆ ئه‌وه‌ی جارێكی تر هه‌ر خۆی ببێته‌وه سه‌رۆك كۆمار. به‌ڵكو لاهور خۆی ده‌بێته یاریكه‌ری سه‌ره‌كیی و، ڕاسته‌وخۆ بۆ به‌رهه‌م ساڵح و سه‌ركرده‌كانی یه‌كێتیی ده‌سه‌لمێنێت، كه: ئه‌و له ناو حیزبه‌كه‌ی دا زۆرترین جه‌ماوه‌ری هه‌یه و، به مافی خۆی ده‌زانێت ببێته كاندیدی یه‌كێتیی بۆ پۆستی سه‌رۆك كۆمار. به‌وه‌ش ڕاسته‌وخۆ لاهور ده‌بێته خاوه‌ن گوتاری سه‌ره‌كی ناو یه‌كێتیش.\nپێشموایه: ئه‌گه‌ر له ناو یه‌كیتیی دا ته‌نیا دوو كاندید ‘د.به‌رهه‌م و مه‌لا به‌ختیار’ بۆ پۆستی سه‌رۆك كۆماری عێراق، كاندید بكرێن. باشترە ئه‌مجاره یه‌كێتیی مه‌لا به‌ختیار بۆ پۆستی سه‌رۆك كۆماری عێراق كاندید بكه‌ن و، پۆستێكیش له ئه‌نجومه‌نی بالای یه‌كێتیی به به‌رهه‌م ساڵح بده‌ن. لێره‌دا ناچمه‌سه‌ر ئه‌و خاڵانه‌ی بۆچی باشتره ئه‌مجاره كاندیدی یه‌كێتیی مه‌لا به‌ختیار بێت نه‌ك به‌رهه‌م ساڵح. به‌هه‌رحاڵ، ئه‌م بابه‌ته‌م په‌یوه‌ندی به لاهور شێخ جه‌نگییه‌وه هه‌یه. پێموایه: بۆ لاهور سه‌ركه‌وتنێكی ژیانیی گرنگ ده‌بێت كه بكرێته كاندیدی حیزبه‌كه‌ی بۆ پۆستی سه‌رۆك كۆماری داهاتوی عێراق!\nله‌گه‌ڵ ئه‌وه‌ی كوڕانی نه‌وشیروان مسته‌فا چه‌ندین خاڵی لاواز و نه‌رێنیان هه‌یه. به‌ڵام ئه‌گه‌ر ڕاوێژكاری سیاسیی لێهاتویان هه‌بێت ئه‌توانن بۆ داهاتو بزوتنه‌وه‌كه‌یان كه‌مێك به‌هێز بكه‌نه‌وه! خاڵه نه‌رێنییه‌كانی كوڕانی نه‌وشیروان ده‌گه‌ڕێته‌وه بۆ هه‌ندێك مه‌سه‌له‌ی ڕابردویان. هه‌روه‌ها نه‌بونی توانای ڕه‌وانبێژی و، نه‌بونی جوڵه‌ی سیاسییان! ئه‌و خاڵانه‌ش كه وا ده‌كات كوڕانی نه‌وشیروان گه‌ر ڕاویژكاری لێهاتویان هه‌بێت بتوانن بزوتنه‌وه‌ی گۆڕان كه‌مێك به‌هێز بكه‌نه‌وه، ئه‌مانه‌ن:\nیه‌كه‌م: سه‌رمایه‌دار و گرده‌وانن. ئه‌گه‌ر له سیاسه‌ت دا عه‌قڵی ستراتیژی له پشتییه‌وه هه‌بێت ئه‌وا ‘به پاره و، به زه‌وی’ ده‌توانرێت جوڵانه‌وه‌ی كاریگه‌ری سیاسیی پێ ڕێكبخرێت.\nچواره‌م: گرنگه كوڕانی نه‌وشیروان وه‌ك ئه‌و پلانه‌ی كه بۆیان جێهێڵراوه هه‌ر وه‌ك ‘ڕێكخه‌ری سێبه‌ر’ی بزوتنه‌وه‌ی گۆڕان بمێننه‌وه چونكه هه‌ر به‌هۆی سه‌رمایه و تاپۆی گرده‌كه له‌سه‌ریان زۆرترین ده‌سه‌ڵاتیان ده‌بێت. ئیتر پێویست ناكات بۆ ئاینده‌ش به ناونیشان ببنه ڕێكخه‌ر!\nبه تێفكرینی من: كاركرد و ئاینده‌ی سیاسیی كوڕانی نه‌وشیروان ده‌بێت له‌سه‌ر چوار بنه‌مای سه‌ره‌كی بێت:\nدووه‌م: گۆڕان له‌گه‌ڵ به‌شداربون له حكومه‌ت دا، له پێناو ئه‌وه‌ی له‌گه‌ڵ پارتیی نه‌كه‌ونه‌وه ناكۆكییه‌وه و، به‌هۆی ڕه‌خنه‌نه‌گرتنیشیان دڵی لایه‌نگرانیشیان نه‌ڕه‌نجێنن، هه‌ستان كه‌ناڵی كه‌ی- ئێن- ئێنیان به بیانوی بنیادنانه‌وه‌ی بیناكانیی، داخست. چاره‌نوسسازه بۆ كوڕانی نه‌وشیروان كه كه‌ناڵه‌كه زۆر به به‌هێزی بخه‌نه‌وه‌گه‌ڕ.\nسێیه‌م: گرنگه كوڕانی نه‌وشیروان قۆناغ به قۆناغ بزوتنه‌وه‌ی گۆڕان له‌و كه‌سانه پاك بكه‌نه‌وه كه به قازانجی گوتاری ده‌زگاری زانیاری یاخود هی پاراستن، كارده‌كه‌ن. له‌گه‌ڵ ئه‌وه‌ش دا، ده‌بێت كوڕانی نه‌وشیروان قۆناغ به قۆناغ كه‌سانی نوێ ببه‌نه پۆسته‌كانی بزوتنه‌وه‌كه‌وه. گۆڕان زۆر پێویستی به ڕێكخستنێكی مۆدێرن هه‌یه كه هه‌ر كه‌سێك ته‌نیا چوار ساڵ له پۆسته‌كه‌ی دا بێت و، هه‌ر كاندیده‌ش ته‌نیا چوار ساڵ وه‌زیر بێت و… هتد. گه‌ر گۆڕان ئه‌و ده‌ردی ته‌كه‌تولبازییه‌ی كه له یه‌كێتییه‌وه بۆی ماوه‌ته‌وه، چاره‌سه‌ری نه‌كات، دور نییه بزوتنه‌وه‌كه به‌ته‌واوی دانه‌ڕوخێنێت.


یەکەمین هەڵبژاردن دوای موگابی – Knwe.org\nسەرەکی » راپۆرت » ئاماده‌کردنی : ئه‌رده‌ڵان عه‌بدوڵڵا » یەکەمین هەڵبژاردن دوای موگابی\nهەفتەی پێشوو کۆمسیۆنی سەرپەرشتیاری هەڵبژاردنەکانی زیمبابۆی رایگەیاند: ئیمرسۆن منانگاگوا سەرۆکی پێشووی دەزگای هەواڵگری زیمبابۆی، کە لەناو هەوادارانیدا بە تیمساحەکە ناسراوە، هەڵبژاردنی سەرۆکایەتی بردۆتەوە. لەبەرامبەریشدا نیلسۆن شامیسا کاندیی پارتی گۆڕینی دیموکراسی و سەرۆکی بەرەی ئۆپۆزسیۆن، دەرئەنجامەنی رەتکردەوەو تۆمەتی ساختەکاری خستە پاڵ دەسەڵات و بە گەورەترین کودەتای بەسەر ئیرادەی گەل وەسف کرد. .چاودێرانی سیاسیش ترسی سەرهەڵدانی پشێویی و نائارمی لەم وڵاتە دەکەن.\nجێگری موگابی بووە\nئیمرسۆن منانگاگوا لەساڵی 1942 لە دایک بووەو پێشتریش جێگری رۆبێرت موگابی دیکتاتۆری زیمبابۆی بووە. جگەلەوەش پۆستی سەرۆکی دەزگای هەواڵگری هەبووەو بە یەکێکیش لە کۆڵەکە سەرەکییەکانی دەسەڵاتی موگابی دادەنرا. بەڵام لە هەمانکاتیشدا منانگاگوا رۆڵی سەرەکی هەبوو لە شۆڕشی ساڵی پاردا لە دژی رۆبێرت موگابی دیکاتۆردا.\nخەبات و ژیانی سیاسی\nمنانگاگوا لەساڵی 1962 دەبێتە ئەندامی پارتی یەکێتی گەلی زیمبابۆی، پاشان ساڵی 1963 دەچێت بۆ میسر و چین، بۆ بەشداربوون لە خولی سەربازی. پاشئەوەی لە چین دەگەڕێتەوە، بەشداری خەباتی چەکداری لە دژی کۆڵۆنایی بەریتانیا و رژێمی ئیان سمیسی رەگەزپەرست دەکات. دواتر دەگیرێت و لە زیندان ئەشكەنجەی زۆر دەدرێت و گوێیەکی لە دەست دەدات و حکومی لە سێدارەدانی بۆ دەردەچێت، بەڵام پاشان حوکمەکەی بۆ دە ساڵ کەم دەکرێتەوە.\nبەشێک بووە لە دەسەڵات\nلەپاش رزگاربونی زیمبابۆی لە ساڵی 1980، بەشداری دەسەڵاتی سیاسیی دەکات و دەبێتە وەزیری کاروباری ئەمنی و هەتاوەکو ساڵی 1988 لە پۆستەکەی دەمێنێتەوە. پاشان دەبێتە وەزیری داد و دواتریش لەساڵی 1995 تا 1996 دەبێتە وەزیری دارایی. دواتر پۆستێکی بەزرتر وەردەگرێت و دەبێتە سەرۆکی پەرلەمان و لە ساڵی 200 تا 2005 وەکو سەرۆکی پەرلەمان بەردەوام دەبێت. پاشان ساڵی 2005 بۆ 2009 دەبێتە وەزیری نیشتەجێبون گوندنشینەکان . ساڵی 2013 دەبێتە وزیری بەرگری.\nدواییین پۆستی دەسەڵات\nساڵی 2014 منانگاگوا دەگاتە دوایین پۆستی دەسەڵات، کاتێک موگابی دەیکاتە جێگری خۆی، لێرەوەشە پێگەی سیاسیی خۆی بەهێز دەکات، بەتایبەتی لەناو سوپاو حزبدا. پاشتریش دەبێت بە یەکێک لە کەسایەتییە بەهێزەکانی زیمبابۆی، هەر لەوکاتەشەوە کار بۆ جێگرتنەوەی موگابی دەکات.\nلەپاشئەوەی کە موگابی بەنیازبوو ژنەکە بکاتە جێگرەوەی خۆی، منانگاگوا بە هاوکاری کەسانەی ناو پارتەکەی و جەنەڕاڵەکانی ناو سوپا، توانی لە دژی سەرۆکەکەی بوەستێتەوەو لە 6.11.2017 دەست لەکاردەکێشێنتەوەو لەگەڵ هەڤاڵی تریدا، شۆڕش لە دژی موگابی دەکەن و لەسەر کورسی دەسەڵات دەریدەکەن.\nلەپاش ئیعلانکردنی دوایین دەرئەنجامی هەڵبژاردنەکان کەتێیدا منانگاگوا بە رێژەی 50% دەنگەکانی بەدەستهێنا و نیلسۆن شامیسای سەرۆکی بەرەی ئۆپۆزسیۆنیش رێژەی 44% بەرکەوت، شامیسا دژی ئەو دەرئەنجامە وەستایەوەو دەسەڵاتی بە ساختەکاری تۆمەتبار کرد. لە زۆرێک لە شارەکانی زیمبابۆیش، خۆپیشاندان و توندوتیژی گەورە لە نێوان لایەنگرانی هەردوولا روویدا، هەربۆیە تاماوەیەکی تر، هێشتا زیمبابۆی ئارامی سیاسی بەخۆوە نابینێت.\nکێشەکانی بەردەم منانگاگوا\nراستە منانگاگوا توانی بگاتە لووتکەی دەسەڵات، لێ ئەم سەرۆکەش لە بەردەم کۆمەڵێک کێشەی گەورەدایە لەپێش هەمویانەوە، هێشتا ئارامی سیاسیی بە تەواوەتی نەگەڕاوەتەوە بۆ وڵات و لە زۆر شوێندا خۆپیشاندان و توندتیژی بەردەوامە. هەروەها لەرووی ئابووریشەوە، هەموو کەرتەکانی ئابووری زیمبابۆی ، لە پاشکشە و تەنگژەی گەورەدان. هەروەها هێشتا وڵاتانی رۆژئاواش دەستیان لە سزا ئابووریی و سیاسییەکانی خۆیان هەڵنەگرتووە. لەبەرئەوە رێگای گەیشتن بە دەسەڵات، بۆ منانگاگوا هەروا کارێکی ئاسان نابێت و رووبەروی کێشەی گەورە دەبێتەوە.\nسەرچاوە: فرانس 24. بی بی سی. عەرەبی


چیرۆکی بەهێزیی و گەشبینی کچێکی کورد، خوێنەرانی سەرسام دەکات\n3328 جار بینراوە 15/10/2020 12:07 PM\nسنورمیدیا - زانیار محەمەد\nڤینۆس عوسمانی تەمەن 23 ساڵ لاوێکی قەزایی چەمچەماڵە،بە پانتایی فراوانبوونی ڕۆژانەی نەخۆشییە دەگمەنەکەیی، ڤینۆس بەهێزتر دەردەکەوێت، تا ئەو ئاستەیی بڕیار دەدات لەڕێی نوسینەکانییەوە بەشێک لەو بەهێزیی و ئومێد و گەشبینییەیی هەیەتی بەسەر گەنجان دیکەی هاوتەمەنی و کەسانی دیکەدا ببەخشێتەوە لە کاتێکدا ژیانی خۆیی لە زۆربەیان سەختترە،بەوەش نوسینەکانی خوێنەرێکی بەرچاویی لە خۆیی کۆکردووەتەوە،نەخۆشیەکی دەگمەن ڕووبەڕویی کەسێکی دەگمەن لە بەهێزیدا دەبێتەوە.\nڤینۆس دەڵێت: نەخۆشی هەتا بێت جەستەم لاوازتر ئەکات بەڵام ئیرادەم بەهێزتر. هەرچەندە ئێستا کێشم تەنها 30کیلۆیە و توانای ڕێکردن و زۆر شتی تریشم نیە، بەڵام ئیرادە و هێزی من ئەوەندەی هەموو دوونیایە.\n"نەخۆشی هەتا بێت جەستەم لاوازتر ئەکات بەڵام ئیرادەم بەهێزتر"\nلە ئێستادا ڤینۆس بە بەهێزە لە ڕادە بەدەرەکەی و بە نوسینەکانی سەرەڕای دەرنەکەوتنی ڕوخساریشی بەڵام ناوبانگێکی باشی هەیە و خەڵکانێکی زۆر خوێنەر و سەرسامی خۆیانی بۆ دەردەبڕن،لەم چاوپێکەوتنە تایبەتییەی سنورمیدیاشدا ڤینۆس وەڵامی کۆمەڵێک پرسیارلەبارەیی ژیانی تایبەتی خۆی دەداتەوە.\n-\tڤینۆس لە ڕووی خوێندنەوە چۆن گوزەراندت؟\nقۆناغی سەرەتاییم دایکم بە باوەش ئەیبردم چونکە توانایی ڕێکردنێکی کەمم هەبوو. قۆناغی ناوەندی خوشکەکانم بە کورسی ئەیانبردم چونکە توانای ڕێکردنم نەمابوو چیتر. ئامادەییشم باوەشی باوکم. بە گشتی هەموو قۆناغەکانم سەخت بوون بەڵام لە پۆلی دوانزە ئەوەندە بارودۆخی تەندروستیم خراپ بوو بەداخەوە وازم هێنا.\n-\tئەی چی سەبارەت بە سەرەتایی خوێندنەوەت بەدەر لە مەنهەجی خوێندنگە، چۆن دەستت پێکردوە لەگەڵی چۆنیت، زیاتر چ بوارێکت خوێندووەتەوە؟\nهەر لە مناڵیەوە من حەزم لە دوونیایی ئەدەبی بوو بەڵام زیاتر لەدوای واز هێنان لە خوێندی قوتابخانەوە دەستم پێکرد زۆرم حەز بە خوێندنەوەیە و زیاتر ڕۆمان و ژیان نامەی کەسایەتیە سەرکەوتوەکان ئەخوێنمەوە،ئەگەر کتێبێکم پێ جوان بێت بێ وچان ئەیخوێنمەوە تا تەواوی ئەکەم جا چەند پەڕەش بێت.\n-\tبۆ بڕیاردا گەشبینانە بنوسیت، ئایا وەک ئەوەی کارەکتەرەیی لە نوسینەکانتدا دەردەکەوێت، لە ڕاستیشدا ئەوەندە کەسێکی بە ئومێدیت،چی وای کرد بیر لەو کارە بکەیتەوە؟\nمن هەر لە مناڵیەوە خەونم ئەوەبووە کەسێکی سود بەخش بم. بەڵام کاتێک نەمتوانی لە ڕێی خوێندنەوە ببم بەو کەسە. بڕیارم دا لەم ڕێیەوە ببم . بەخۆم وت من تەنها دوو شتم هەیە کە لە ڕێیانەوە ببم بەو کەسە سوود بەخشە. یەک بەهرەی نوسین و گێڕانەوەیەکی باش. دووش خاوەنی ژیانێکی جیاوازم. ئەم دووانەم تێکەڵ کرد و بووم بەوەی کە ئێستا هەم. بەڵێ بگرە بەئومێد تریشم لەوەی کە دەرەکەوم . ئەمەم کرد چونکە دڵنیابووم سودێکی باشی ئەبێت کاتێک ئەبینن کەسێک سەد ئەوەندەی ئەوان بارودۆخی تەندروستی و ژیانی خراپترە کەچی نائومێدیش نیە!\n-\tکێ لە پاڵپشتی دەرخستنی ورە زۆرەکەتە؟\nبە وورە بوونم زۆر هۆکاری هەیە یەک لەوانە باوەڕبوونمە بە خودا. یەکیش لەوانە خێزانەکەمن کە هەر لە مناڵیەوە وا بەخێویان کردووم کە من بەو شێوەیەبم، سەبارەت بە بڵاوکراوەکانیشم هیچ کەس پشگیریم نیە لە دەرخستنی ئەوە. هەرچەند پێم وایە ئەمەی من ئەیکەم کارێکی دینی و مرۆڤایەتیە بەڵام هەزاران ئاستەنگم بۆ دروست ئەکەن. بەڵام دواجار من هێندە کارەکەی خۆمم لا پیرۆزە بەسەر هەموویدا زاڵ ئەبم . نامە زۆرەکانی خوێنەرەکانم کە پێم ئەڵێن ژیانیانم گۆڕیەوە، ورەم بەرزتر ئەکاتەوە.\nئاستەنگ بۆ نمونە لەلایەن کەسانێکەوە پێم وتراوە پێویستە واز لە تۆڕی کۆمەڵایەتی بهێنیت و ڕەنگە ئەمەت پێ سەیر بێ. خۆشم پێم سەیرە کە من هیچ زیانێکم نیە و ئاوهام لێ ئەکرێت. بەڵام سەرئەنجام بوو. و پشتیوان بە خوا ئەوەشم تێپەڕاند.\n-\tخوێنەرانت هەردەم باس لە ئومێد و بەهێزییە زۆرەکەت ئەکەن، ئەو گەشبینییەت خوستووەتە خزمەتی چ خەونێکەوە؟\nزۆرترین دووعام کە بۆ ئەم دوونیایە بیکەم ئەوەیە: خودایە بمگەیەنە بەوەی کە ئێستا تێیدام. ئەوشوێنەی زۆرترین کەس ئومێدیان بۆ گەڕاوەتەوە بەهۆی منەوە و ژیانیان گۆڕاوە.\n-\tجگە لەو خەونە کە ئێستا وا بەدی دێت و ژمارەیەکی باش خوێنەرت هەیە، هیچ شتێکی کە هەیە زۆر بیری لێ بکەیتەوە ئەنجامی بدەیت؟\nخەونی داهاتووم ئەوەیە، کتێبیک بنوسم لەسەر ژیانی خۆم و هەوڵ و هیواکانم و لە هەموو دوونیاوە خوێنەری هەبێ و ئومێد بەخشینەوەم سنورەکان ببەزێنێت.ئێستا دەستم هیچ باش نیە بەڵام پێم وایە وشەکانم شایستەی ئەوەن لە پێناویاندا بەرگەی دەست ئێشە بگرم.\n-\tچی لەبارەی نەخۆشیەکەت..؟ تەنها کاریگەر بووە لە پێیەکانت.وەک خوێندوومەتەوە لەسەری ڕۆژانە کاریگەریی زیاتر دەبێت،توانایی جموجوڵی جەستەییت چۆنە؟\nنەخۆشیەکەی من هەموو جەستەمە دەستم هیچ باش نیە بەڵام پێم وایە وشەکانم شایستەی ئەوەن لە پێناویاندا بەرگەی دەست ئێشە بگرم.خەڵکی تر.من ئەیبەخشمەوە و دڵخۆشەبم کە خەڵکی قەبوڵی ئەکەن.\nناوی نەخۆشییەکە "muscular dystrophy" لاوازی ماسولکە، بە چەند ووشەیەک بە بارودۆخی خۆم لەگەڵ ئەو ئاشنات ئەکەم. توانایی هەڵگرتنی پەرداخی پڕ لە ئاوم لە سەدا دەیە. قوتدانی هەرخۆراکێکم بە لەرزەوەیە نەکا لە بێهێزیا توانایی قوتدانم کەم بێ و بخنکێم. لە خەوتندا توانایی گۆڕینی شێوازیی خەوتنم نییە و چەندین کاتژمێر بەسەر یەکلام. ئەوە هیچ کە توانای ڕێکردنم نیە. بەڵێ بەردەوام زیادەکات و نزیکی پانزە ڕۆژە وام لێهاتوە لە پانزە خولەک زیاتر ناتوانم دابنیشم جا نازانم ئەمە کاتیە یان هەمیشەیی ئەبێ. بەڵام دواجار من جەنگاوەرێکم نە ئەم نەخۆشیە و نە هیچ نەخۆشیەکی کە جەنگاوەری وایان نەدیبێ.\n-\tدەرمان بەکاردێنی؟ چی لەبارەی بەکارهێنانی چارەسەر؟\nنەخێر دەرمان بەکار ناهێنم . نەخۆشیەکانی ماسولکە جوڵە و وەرزش زۆر باش ئەبێت بۆیان منیش هەر شتێک هەتا خۆم بیتوانم ناهێڵم کەس بۆم بکا ئیتر خوای ئەکرد خۆم بە دوو کاتژمێر و ئەوان بە دوو خولەک بیکەن.ڕەنگه ئەمەت پێ سەیر بێ بەڵام بێجگە لەوەی کە هەستەکەم دایک و باوکم حەزیان لێیە باشم و ئێستاش هەرچەند بەهیچ جۆرێگ گلەیی ناکەن. بەڵام دواجار هەر ئازارم بۆیان. گەر نا حەز بە چاک بوونەوە ناکەم و پێم وایە جیهان بەم جۆرە پێویستی بە منە.\n-\tلەبارەی چوونە دەرەوە بۆ وەرگرتنی چارەسەری پزیشکی هیچ سودی ئەبێ؟ گەر هاوکاریت بکرێ ئەڕۆیی؟\nبەڵێ باشتر ئەبم بەڵام باشبوونەوە نا. واتا ئێستا من کێشەی پشت لاربوون و ئێسک چەمانەوە و قاچ درێژ نەبوونم هەیە. ئەمانە چاک ئەکرێن بەڵام کەوتنە سەر پێ نەخێر ناکرێ، ئەگەر پارەی ئەوە هەبێت بە کەسێکی ئەبەخشم کە لە من زیاتر پێویستی پێ بێت. لەمن زیاتر دڵی پێ خۆشبێت لەمن کەمتر بەهێز بێت.\n-\tکۆتایین بڵاوکراوەت لەسەر پێڵاوە پاژنە بەرزەکانت بوو، دەکرێ بە کورتی باسی لێوە بکەیت؟\nتاکە پێڵاوی پاژنە بەرزی مناڵیم بوو بەڵام کۆتا پێڵاوم بوو کە پێوەی ڕێبکەم و لەدوای ئەوەوە توانایی ڕێکردنم لەدەست دا. ئێستاش پڕ بە پێمە دوای نزیکی 13ساڵ، ئەوکات کە ئەوەم کڕی قۆناغی کۆتایی ڕێکردنم بوو. یانی نەخۆشیەکە زیادی کرد و توانایی ڕێکردنم نەما. لەوەو پێش توانایەکی کەمم هەبوو.\n-\tزۆر ئەو پرسیارەت لێ ئەکەن کە بۆچی ڕووخسارت دەرناخەییت؟ ئایا ئەتەوێ وەڵامی بدەیتەوە؟\nچونکە: من نووسەرم و من جەستەم دەرئەخەم تا پێتان بڵێم سەیرکەن من بەوشێوەیەشم و هێشتا خۆم قبوڵە و بەهێزم و گەشبین بەهیوام. تەبعەن ئەوەش بۆ هاندان و سوودگەیاند،بەڵام من دەمووچاوم هیچ کێشەیەکی نیە.یانی گەر کێشەی هەبا بۆ نمونە سوتاو یان شێواو با دەرمەخست و پێم ئەوتن سەیرکەن من بەوجۆرەم بەڵام خۆم قبوڵە و بەهێزم و گەشبینم و بەهیوام و ڕەشبین نیم.\nبەڵام ڕەنگە گەر وێنەی دەمووچاوم دانێم،ئەوکات کۆمێنتەکانم سەدا 70ی لەبارەی ڕوخسارمەوە بدوێن لەو جۆرە کۆمێنتانەی زۆر دوورن لە ئامانجە گەورەکەی من.پێچەوانەی ئێستا کە هەمووان نوسینەکە ئەخوێننەوە و لەسەر ئەوە ئەدوێن و کۆمێنت لەسەر کەسایەتی من ئەکەن نەک شکڵی من.\n-\tهیچم نەماوە تەنها ئەمەوێ بزانم پەیامت بۆ ئەو گەنجانە چییە کە بێ ئومێدن لە ژیان..؟ وە لە کۆتاییدا چیت هەیە بۆ خوێنەری ئەم چاوپێکەوتنە؟\nمن ناڵێم ژیان ئاسانە. منێک که هەر ڕۆژە و دیوێکی گرانی ئەبینم چۆن وابڵێم؟، بەڵام ئەڵێم: لاوازی و بێ ئومێدی دەرەقەتی ژیان نایەت تەنها بە بەهێزی و بە ئومێدەوە ئەتوانی لە سەختیەکانی ژیان ببەیتەوە. بەخوێنەران ئەڵێم بەهێز بن ژیان کەسی بەهێزی پێویستە.


وەرگێڕانى: وريا ئەحمەد\nسەرچاوە: وێبسايتى گرووپى نێگەتيڤ\nلەنێو هیندۆسەکاندا، لەمەڕ ئەوەی شیڤا (Shiva) و ڤیشنۆ (Vishnu) کامیان باڵاترن، بیروڕای جیاواز هەیە، زۆرێک لەسەر ئەم جیاوازییە کوژراون. کتێبی پیرۆزی لینگاپۆرانا (Lingapurana) بەڵێنی بەهەشتی شیڤا بەو کەسە دەدات، هەستێت بە کوشتن یان بڕینی زمانی ئەوەی سوکایەتی بە شیڤا دەکات (Klostermaier: 1994).\nلەنێو هۆزی زۆلۆ (Zulu)دا و لەسەر بنەمای لێکدانەوەی جادووگەرانی هۆزەکە، ئەو سەروەختەی ژنێک ژانی منداڵبوون دەیگرێت، هەندێکجار "ڕۆحی مارئاسای پیرەژنێک" دەردەکەوێت و ئەمەش هێمایە بۆ ئەوەی، کە دەبێت بزنێک یان هەر گیاندارێکی تر، بۆ پێشینانی هۆز، بکرێت بەقووربانی (Lawson and McCauley:1990; 116 ).\nگەلی ژیڤارۆ (Jivaro) لە ئیکوادۆر باوەڕیانوایە، ئێوە خاوەنی سێ گیانن. گیانی ڕاستەقینە، هەر ئەو گیانەیە، کە لەسەروەختی لەدایکبوونەوە لەگەڵتاندایە. ئەو سەروەختەی دەمرن، ئەم گیانە بۆ زادگا و شوێنی لەدایکبوونتان دەگەڕێتەوە و لەوێدا بۆ ئەهریمەنێک دەگۆڕێت، دواتر ئەم ئەهریمەنەش دەبێت بە پەپوولەیەکی مەزن و لەکۆتاییدا پەپوولەکەش بۆ گەردوغووبار دەگۆڕێت. گیانی دووەم، بە ئاروتام (arutam) ناسراوە. ئەم گیانە، لەڕێگەی رۆژوگرتن، خۆشۆرین لەژێر تاڤگە و بەکارهێنانی ماددەی هۆشبەرەوە، بەدەستدەهێنرێت. ئەم گیانە، فێری نەسرەوتن و بوێرییتان دەکات، وەلێ لە ڕەوتارە چەوتەکانی ئەم گیانە، ئەوەیە، کە لەڕۆژی تەنگانەدا پشتان تێدەکات. دواهەمینیان، گیانی سێیەم، بە موسیاک (musiak) ناسراوە. ئەم گیانە، ئەویدەم خاوەنەکەی دەکوژرێت، هەوڵدەدات لەسەری خاوەنەکەیەوە بێتەدەرەوەو بابای بکوژ، بکوژێتەوە! هەربۆیە دەبێت هەمیشە لەبیرتان بێت، سەری قووربانییەکانتان پانبکەنەوە!\nگرنگ نییە پەیڕەوانی ئەم ئایینو بیروباوەڕانە، چی دەڵێن، ئەوەی گرنگە، ئەم چەشنە سرووتو نەریتانە، "ئەزەلیی" نینو هەمیشە بوونیان نەبووە. مارسێل گۆشێ، لەسەرەتای کتێبەکەی لەمەڕ مێژووی سیاسی ئایین، دەنووسێت: ''ئەوەندەی زانیبێتمان، بەبێ هیچ بواردنێک، ئایین لەهەموو شوێن و سەردەمەکاندا بوونی هەبووە''(Marcel Gauchet:1997; 2). بەڵام ڕاستی ئەوەیە، ئەم بۆچوونە، بۆچوونێکی سنووردار و ناڕاستە. لە مێژوودا قۆناغێکیش هەبووە، کە کەوتووەتە پێش سەرهەڵدانی سرووت و بیروباوەڕە ئایینییەکانەوە. هەرچۆنێک بێت، سەردەمانێک هەبووە، کە هیچ باوەڕدارێک لەسەر ئەم هەسارەیە بوونی نەبووە، سەردەمێک، کە هیچ چەشنە باوەڕێک لەمەڕ هیچ شتێکەوە بوونی نەبووە. بەشێک لە بیروباوەڕە ئایینیەکان، بەڕاستی گەلەک دێرینن (بە گوێرەی پێوەری مێژوویی)، لێ هەندێکی تریان، هێندە تازەن، دەشێت لە ئەرشیفی ڕۆژنامەکاندا، مێژووی سەرهەڵدانیان بدۆزینەوە. هەموو ئەمانە، چۆنچۆنی سەریانهەڵدا؟\nهەندێکجار و بەتایبەت کاتێک لەبارەی مێژووی نزیکەوە، بەڵگەی بەهێزمان لەبەردەستدایە، وەڵامی ئەو پرسیارەی سەرەوە، بەئەندازەی پێویست ئەرخەیانمان دەکات. ئەو سەروەختەی ئەورووپاییەکان لە سەدەی هەژدەیەم، لەڕێگەی کەشتییە شکۆمەندەکانی خۆیانەوە، بۆ یەکەمینجار پێیان لەسەر دوورگەکانی ئۆقیانووسی هێمن دانا، دانیشتوانی ئەو دوورگانە، کە بە مێلانیزییەکان (Melanesians) ناسراوبوون، لەبینینی کەشتییەکان و ئەو هەموو خەڵاتو سەوقات و پۆشاکە سەیروسەمەرەی، کە بۆیان هەڵڕێژرا، حەپاسان! تا چاوبڕبکات، ئامراز و کەرەستەی لە پۆڵا دروستکراو، سەدان بوخچەو ڕەفەی پڕ لە پۆشاک و شووشە و کاڵاکانی تر هەبوون، کە هەموو ئەمانە، لە بازنەی تێگەیشتنی دانیشتوانە ڕەسەنکە بەدەربوو. ئەگەر لەمڕۆدا، میوانگەلێکی ناوەخت لە بۆشایی ئاسمانەوە دابارێن بەسەرماندا و خاوەنی تەکنۆلۆژیای سەیروسەمەر بن، بەجۆرێک هەرکات ویستیان، بتوانن بەسەرماندا زاڵببن، ئەویدەم پەچەکرداری ئێمەش، تاڕادەیەک هاوشێوەی هەمان ئەو پەچەکردارەی مێلانزییەکانی ئەو ڕۆژگارە دەبێت. ''دەبێت بەشێک لەم کاڵا و کەرەستانە بۆ خۆمان فەراهەمبکەین، دەبێت فێربین چۆنچۆنی هێزی جادوویی ئەم میوانانە وەچنگبخەین''. بۆ کۆنترۆڵکردنەوەی بارودۆخەکەو وەچنگخستنەوەی ئاسایش و دەسەڵاتمان لەبەرانبەر بێگانەکاندا، ئەگەر نەختێک زیاتر هەوڵ و کۆشش بدەین و لەم پێناوەدا پشت بە زانینی خۆمان ببەستین، دەشێت ئەم بێگانە پێشکەوتووانە، کە لەئێمە باڵاترن، دووچاری شۆک بکەین. ئەو ئەنجامەی، کە مێلانزییەکان بەدەستیان هێنا، جێگای سەرسووڕمان بوو. ئەوان پێیانوابوو، ئەورووپاییەکان، هەر هەمان پێشینان و باووباپیرانی خودی ئەوانن، کە بەپۆشاکی سەیروسەمەرەوەو بە سەرەوەت و سامانی بێ ئەندازەوە، لە دونیای مردووەکان گەڕاونەتەوە، ئەمانە نیوەخودایانێکن، دەبێت بپەرەسترێن! کاتێک، لەکۆتاییەکانی سەدەی نۆزدە، موژدەدەرانی لۆتەریی(Lutheran) گەیشتنە پاپواگینای نوێ(Papua New Guinea)، تاوەکو مێلانزییەکان بۆ ئایینی مەسیحیی بانگهێشت بکەن، خۆیان لەبەرانبەر ژمارەیەک مرۆڤی بەدگوومان و سەرسەختدا بینیەوە! مێلانزییەکان، بەو جۆرە تێدەفکرین، کە بۆچی ئەمجارە ئەم پێشینانە چرووکو چاوچنۆکانە، بەم پۆشاکە نامۆ و گۆڕاوەیانەوە، کاڵا و کەرەستەکانیان بۆ خۆیان گلداوەتەوە و تەنیا هەوڵدەدەن ناچارمان بکەن وێردی سوپاس و ستایش بخوێنین؟\nچەندین و چەندجار، ئەم چەشنە فیرقە و گرووپە کاڵاپەرەستانە، لە زۆنی ئۆقیانووسی هێمندا دەرکەوتوون. لەسەروەختی جەنگی دووەمی جییهانیدا، هێزەکانی ئەمریکا چوونە ناو دوورگەی تانا (Tana)ەوە. ئامانجی ئەم هێزە ئەوەبوو، هەزار کەس لەدانیشتوانی دوورگەکە وەک کرێکار ناونووس بکەن، تاوەکو بنەکەیەکی ئاسمانی و بنکەیەکی زەمینییان لەدوورگەی ئێفات (Efate Island)ی دراوسێی دوورگەی تانادا، پێدروستبکەن. ئەو دەمەی، ئەم کرێکارانە ئەرکەکەیان تەواو دەبێت و بۆ دوورگەکەی خۆیان (تانا) دەگەڕێنەوە، ڕستێک حەکایەت و بەسەرهاتیان لەبارەی ئادەمیزادە سپیپێست و ڕەشپێستەکان، بۆ دانیشتوانی دوورگەکە گێڕایەوە. ناوەڕۆکی ئەو حەکایەت و بەسەرهاتانە، هەمووی ئەوەبوو، کە گوایە ئەو مرۆڤانە خاوەنی شتانێکن، لە خەیاڵدانی خەڵکانی تانادا جێگەی نابێتەوە. هەر ئەوەندەی ئەم بەسەرهاتانە بەنێو هەموو دانیشتووانی تانادا بڵاوبوویەوە، هەیاوهوویەک بەرپابوو، ئەو سەری دیارنەبێت. زۆرێک لەدانیشتوانی ئەم دوورگەیە، کە لە سەردەمانی زوودا و لەڕابردوودا، لەڕێگەی موژدەدەرە بەریتانیایەکانەوە، باوەڕیان بە ئایینی مەسیحیی هێنابوو، دەمودەست وازیان لە کەنیسە هێناو لەبری ئەمە، هەستان بەدروستکردن و بونیاتنانی بنەکەی ئاسمانی، کۆگا و بورجی رادیۆ، هەموو ئەمانەشیان لە قەدی درەختی بامبۆ دروستکرد! ئەم تاقمە باوەڕیانوابوو، ئەگەر ئەنجامدانی ئەم ڕێوڕەسمانە بۆ ئەمریکایەکان لەدوورگەی ئێفات، وەڵامگۆ بووبێت، کەواتە بۆ ئەمانیش لەدوورگەی تانا وەڵامگۆ دەبێتو مرازیان حاسڵ دەبێت! لە درەختی بامبۆ، پەیکەری فڕۆکە، کڵاوخوود و چەکی ئەمریکیی دادەتاشراو وەک ڕەمزو هێمای مەزهەبی، بەکاردەهێنران. دوورگەنیشینانی تانا، لەڕێگەی تاتۆ و خاڵکوتانەوە، ناوی وڵاتی ئەمریکایان لەسەر جەستەی خۆیان دەنووسیو بەکۆمەڵ ڕێپێوانیان ئەنجامدەدا، سەرئەنجام، کار بە ئەو شوێنە گەیشت، کە جۆن فرۆم (John Frum) وەک مەسیحی بەڵێن پێدراوی خۆیان بناسێنن! گوایە ئەم جۆن فرۆمە، سەربازێکی ئەمریکایی بووە. هەڵبەت دەبێت ئاماژە بۆ ئەوە بکەین، کە لەئەرشیفی سەربازیی و سوپای ئەمریکادا، ناوێکی لەم شێوەیە بوونی نییە! واتە هیچ بەڵگە و مەدرەکێک، بوونی نییە، کە بیسەلمێنێت، سەربازێک بەو ناوەوە بوونی هەبووە!\nسەروەختێک جەنگ دوایی پێهات و کۆتا سەربازی ئەمریکی ئەو ناوچەیەی بەجێهێشت، دوورگەنیشینان پێشبینیانکرد، کە گوایە جۆن فرۆم ڕۆژێک لەڕۆژان دەگەڕێتەوە. ئەم بزاڤە شێوە ئایینیە، درێژەی بە هەبوونی خۆی دا و لە ١٥ی فێبریوەری ساڵی ١٩٥٧دا، ئاڵای ئەمریکای بەسەر کەنداوی سۆلفۆر (Sulphur)ەوە هەڵکرد، تاوەکو بەکردەیی، ئایینی جۆن فرۆم ڕابگەیەنێت. هەموو ساڵێک لەو مێژووەدا، یادی ڕۆژی جۆن فرۆم دەکرێتەوەو جەژن بەرپادەکرێت. ئەم خەڵکە باوەڕیانوایە، جۆن فرۆم هاوڕێ لەگەڵ دەستەو تاقمەکەیدا، لە گڕکانی یاسوور (Yasur) چاوەڕوانی دەرفەتێک دەکات، تاوەکو کاڵا وکەرەستەکانی خۆی، بە دانیشتوانی تانا ببەخشێت. لەسەروەختی بەرپاکردنی جەژن و کەرنەڤاڵی جۆن فرۆمدا، ئەوانەی بەئەزموونن، هاوشێوەی سوپایەکی ڕەمزی و بەدەم سەمای سوونەتیی ناوچەکەوە، مانۆڕی سەربازیی ئەنجامدەدەن. هەندێک چەکی ڕەمزی لە قەدی بامبۆ دروستکراو بەدەستەوە دەگرن، یان وەک یادەوەرییەک کڵاو، تی شێرت و چاکەت لەبەردەکەن. ئەم خەڵکە پێیانوایە، ڕێوڕەسمەکانیان، کە ساڵانە ئەنجامیدەدەن، جۆن فرۆمی خودا لە هەناوی گڕکانەکە دەردەهێنێت و کاڵای خۆشبەختی بەسەر هەموو دانیشتوانی دوورگەکە دەبەخشێتەوە (MotDoc: 2004).\nدیسان سەرهەڵدانی ئایینێکی تر، کەمێک پاشتر و لەساڵی ١٩٦٠، لە دوورگەی بەریتانیای نوێ(New Britain Island) و لە پاپوا گینیای نوێ، فیرقەی پۆمیو کییڤونگ (Pomio Kivung) بونیاتنرا و تائێستاش بەردەوامن!\nفێرکارییە ئایینیەکانی ئەم فیرقەیە، لەسەر چەند بنەمایەکی هەمەجۆر دامەزراوە: پابەندبوون بە دە فەرمانەکەی تەورات(ڤێرجنە ڕیفۆرمکراوەکەی!)، جێبەجێکردنی وردو دەقیقی ڕستێک سرووتو ڕێوڕەسمی دیاریکراو، وەک پارەدان بۆ کڕینەوەی سزاکان، کە ئامانج لەمە، ئەوەیە مرۆ لەگوناهەکانی پاک ببێتەوە، هەروەتر، ئەم کارە بۆ سەلامەتی دڵو دەروون باشە، سەلامەتی دڵ و دەروونیش دەبێتەهۆی ئەوەی هەرچی زووتر، پێشینان بگەڕێنەوە. گرنگترین بەشی ئەم ڕێوڕەسمانە، بەئامانجی دڵدانەوەو ئاسوودەکردنی پێشینان، ئەنجامدەدرێت. گوایە پێشینان، کۆمەڵەیەکیان بەناوی (دەوڵەتی گوند) پێکهێناوە، کە خودی خودا ڕابەرایەتی دەکات. کۆمەڵەکە، ئەو دەستەیە لە پێشینانو باووباپیران لەخۆدەگرێت، کە بەر ڕەحمەت و لووتفی ئیلاهی کەوتوون.\nڕێبەرانی ڕۆحیی فیرقەی پۆمیۆ کیڤۆنگ ئەمانەن، کۆریام (Koriam)بونیاتنەری فیرقەکە، بێرنارد (Bernard)ی یاریدەدەری سەرەکیی کۆریامو، کۆڵمان (Kolman)ی جێنشینی کۆریام. ئەم سێ کەسە، لەڕوانگەی پەیڕەوانی فیرقەکەوە، ئەندامی دەوڵەتی گوندنو بەپیرۆز و مەلەکووتی ئەژماردەکرێن. سەربار، ئەم سێ کەسە، لە دونیای ماددیدا، لەسەر زەویو بەتایبەت لەناوچەی پۆمیۆ نیشتەجێبوون، وەلێ بەدرێژایی ماوەی مانەوەیان، گیانیان هاونیشینی گیانی پێشینان بووە.\nخۆپاریزیو پاکژبوونەوە لەگوناە لەئاستی گشتیدا و بەگوێرەی پێویست، مەرجی یەکلاکەرەوەیە لە ڕەخساندنی هەلومەرج بۆ گەڕانەوەی پێشینانو دەستپێکی سەردەمی کۆمپانیاکان (Period of the Companies)! سەردەمی کۆمپانیاکان، چاخێکە لێوانلێو لەخۆشگوزرانی بێوێنە. ئەم چاخە، چاخی گواستنەوەی زانین و بونیاتنانی ژێرخانی پیشەسازییە بۆ بەرهەمهێنانی شمەکە سەرسوڕهێنەرەکانی دونیای تەکنۆلۆژیا و کەڵەکە کردنی سامانی ماددی، کە دونیای خۆرئاوا لەم بوارەدا سوودمەندە (2002; 90 :Lawson and McCauley).\nپێدەچێت ئەم نموونانە، دەگمەن و جیاوازبن. ڕەنگە پێتانوابێت، ئایینی ئێوە، ئەو زەمانە سەریهەڵدا، کە حەقیقەتی ڕەسەن لەلاین خوداوە، بۆ کەسێک نازڵکراو ئەویش بۆ ئەوانیتری گواستەوە. ئایینەکەی ئێوە، لەمڕۆدا گەشاوەتەوەو پەرەی سەندووە، چونکە ئێوە و هەموو هاوئایینەکانتان، ئەوە دەزانن، کە ئایینی ئێوە ئایینی ڕاستییە، کەواتە خودا ڕەحم و بەزەیی بەسەر ئێوەدا باراندووە و هانیداون دەست بە باوەڕی خۆتانەوە بگرن. ئەم بابەتە بۆ ئێوە، بەم جۆرە سادە و ساکارە! بۆچی ئایینەکانی تر بوونیان هەیە؟ ئەگەر ئایینەکانی تر، بەهەڵەداچوون، کەواتە بۆچی سرووت و ڕێوڕەسمەکانیان، هاوشێوەی تیۆری و نەریتە هەڵە و فەرامۆشکراوەکانی بواری کشوکاڵ و تەلارسازی، لەنێو نەچووەو فەرامۆشنەکراوە؟ ڕەنگە وا بیربکەنەوەو پێتانوابێت، بەکاتی خۆی ئەوانیش لەنێو دەچنو تەنیا تاکە یەک ئایینی ڕاست و دروست دەمێنێتەوە، کە ئەویش ئایینەکەی ئێوەیە. بەدڵنیاییەوە، ڕستێک بەڵگەو بیانوو لەپشتەوەی ئەم باوەڕە، بوونیان هەیە. جیا لەو چەند ئایینە سەرەکییەی دونیای ئەمڕۆ (واتە ئەو ئایینانەی، ژمارەی پەیڕەوکارانیان، لەسەدان هەزارکەس یان لە سەدان ملیۆن کەس تێپەڕدەکات)، هەزاران ئایینی تر بوونی هەیە، کە ژمارەی پەیڕەوانیان کەمترە. ڕۆژانە دەرکەوتنی دوو یان سێ ئایینی تازە تۆماردەکرێت، کە درێژی تەمەنیان، لە دەساڵ تێپەڕناکات. هیچ ڕێگایەک بۆ ناسینی ئەو ئایینانەی بەدرێژایی دە یان پەنجا یاخۆ سەدان هەزاساڵی ڕابردوو، پشکووتن، بوونی نییە. تەنانەت ڕێیتێدەچێت، ژمارەی ئەو ئایینانە لە ملیۆن تێپەڕبکات، وەلێ هیچ پاشماوەیەکیان لێ نەماوەتەوە و بۆ هەمیشە لەنێوچوون.\nئەگەر کەمێک چاو لەو دیرۆکە ئێجگار دێرینانە بپۆشینو نەختێک مروونەت بنوێنین و سەرنجی مێژووی ئایینەکانی تریش بدەین، دەبینین مێژووی هەندێک لەئایینەکان بۆ چەند هەزارەیەکی پێش ئێستا دەگەڕێتەوە. کەنیسەی مۆرمۆن، وەک بەناوە فەرمییەکەیدا دیارە، دووسەدساڵ نابێت دەرکەوتووە. تەمەنی پرۆتستانس پێنجسەدساڵ، تەمەنی ئیسلام هەزار و پێنج سەد ساڵ، تەمەنی مەسیحییەت دوو هەزار ساڵ و تەمەنی ئایینی جوو چوار هەزار ساڵ تێپەڕناکات.\nلەڕوانگەی بایۆلۆژییەوە، ئەوەی هێمای بۆ کرا، بە ماوەیەکی گەلەک کورت دێتەئەژماردن. تەنانەت بە بەراورد بە ماوە کولتوورییەکانی تریش، هێشتا تەمەنی ئەم ئایینانە، یەکجار کەمە. پێشینەی کولتووری کشتوکاڵی، بۆ زیاتر لە دەهەزارساڵ بەر لەئێستا دەگەڕێتەوە، نووسین، پێنج هەزارساڵێکە سەریهەڵداوە، مێژووی زمان، کێ دەیزانێت؟! پێدەچێت تەمەنی زمان چل هەزارساڵ و ڕەنگە دەجار و بیستجار زیاتریش بێت. تەمەنی زمان، بابەتی توێژینەوەیەکی بێوچانە. لەبەرئەوەی هەمووان لەسەر ئەوە کۆکن، کە زمانی ئاخاوتنی سرووشتی، لە منداڵدانی زمانە سەرەتاییەکانەوە لەدایکبووە (پێدەچێت خودی ئەم زمانە سەرەتاییانەش، بەدرێژایی سەدان هەزارساڵ پەرەیانسەندبێت)، هەر بۆیە لەبارەی مێژووی سەرهەڵدانی زمانەوە، هیچ کۆڕاییەک بوونی نییە. داخۆ زمان لەئایین دێرینتر نییە؟ بە هەرچەشنێک مێژووی سەرهەڵدانی زمان دیاری بکەین، هێشتا زمان زۆر زۆر لە هەموو ئایینەکانی ئەمڕۆ یان لە هەر جۆرە ئایینێک، کە سەرەداوێکی مێژووییمان لەسەری هەبێت، کۆنتر و دێرینترە. کۆنترین بەڵگەی دیرۆکیی، کە لەسەر ئایین لەبەردەستدا بێت، گۆڕستانە پر لە نەخشونیگارەکەی کرۆماگنۆن (Cro-Magnon)ی کۆماری چییکە، مێژووی ئەم گۆڕستانە بۆ بیستوپێنج هەزارساڵ بەرلەئێستا دەگەڕێتەوە. هەرچەند وتنی ئەمە ئاسان نییە، وەلێ دەشێت دیاردەیەکی هاوشێوەی ئایین، هەر لەسەرەتاکانی پژانی زمانەوە، یان تەنانەت پێش ئەوەش، بوونی هەبووبێت. پێش ئەوەی دیاردەیەکی وەکو ئایین سەرهەڵبدات، پێشینانی ئێمە چۆنچۆنی بوون؟ ئایا وەکو دەستەو گرووپی شەمپانزەکان وا بوون؟ ئەگەر لەسەر بابەتێکی جیا لە خۆراک، ڕاوچی و ململانێ بۆ وەچنگخستنی ڕەگەزی بەرانبەر، گفتوگۆیان کردبێت، ئەوا ئەو بابەتە چی بووە؟ ئاووهەوا؟ درۆودەلەسە؟ ئەو خاکو زەمینە دەروونیی و کولتوورییە چۆنچۆنی بووە، کە بۆیەکەمینجار، ئایین ڕەگ و ڕیشەی خۆی تێدا داکوتا؟\n...ئایین، وەڵامگۆی نیازێکی مەزنە و بەدەردی مرۆڤایەتی دەخوات! ئەم دەربڕینە، پاساوێکی گونجاوە بۆ ئەو کات و وزەیەی، لەپای ئاییندا بەفێڕۆدراوە. ئەو بەڵگە فەرمییانەی وەک بیانوویەک، بۆ زەروورەتی هەبوونی ئایین دەهێنرێنەوە، بەم شێوەیەن:\nدەوای ئازار و مەینەتییەکانەو چارەی ترسی ئێمەیە لەمەرگ.\nڕوونکردنەوەیەکی گونجاوە بۆ ئەو دیاردە و باباتانەی، کە بە ڕێگای تر ڕوون ناکرێنەوە.\nهاندانێکە، بۆ هاوبەشی و هاریکاریی و دەستگرۆیی کردن لە دەمی مەینەتی و جەنگ دا.\nهەزاران کتێب و نامە، بەمەبەستی بەرگریکردن لەو بانگەشانەی لای سەرەوە، نووسراون، هەڵبەت دەبێت تاڕادەیەک هەق بدرێت بەم ئایدیا ئاشنایانە، کە لەهەوڵی قنیات پێهێنانی ئێمەدان. دەشێت ڕاست بن. بەڵام ئەگەر بەو سێ خاڵەی سەرەوە، یان بە یەکێکیان ڕازی بیت، ئەوا لەئاست ئەو بێ سەرەوبەرەییەی، کە یەخەی زانستە مرۆییەکان و زانستە کۆمەڵایەتییەکانی گرتووە، ڕازیت؛ ئەمەش واتە ئەرخەیان بوون، پێش ئەوەی کاتی بنجکۆڵی دەست پێبکات (ئاوهاتنەوە. پێش ئەوەی پرۆسە راستەقینەکە دەست پێبکات). هێشتا زۆر بابەت ماون، کە پێویستە لەبارەیانەوە پرسیار بکرێت و تێگەیشتن دروستبکرێت. بۆچی هەندێک ئایدیای تایبەت، ئارامی و ئاسوودەیی بە خەڵکی دەبەخشن؟ (بەدروستی بۆچی مایەی ئارامی و ئاسوودەیین؟ ئایا ناشێت و ناکرێت ئایدیای تر بدۆزرێتەوە، کە ئارامی و ئاسوودەیی زیاتری تێدابێت؟). بۆچی هەندێک ئایدیای تایبەت، کە بۆ ڕوونکردنەوەی ڕووداوە تەمومژاوییەکان بەگەڕدەخرێن، لەگەڵ زەوق و سەلیقەی خەڵکیدا دێنەوە؟ (چۆنچۆنی ئەم ئایدیایانە سەریانهەڵدا، ئایا کەسێک، کە دەشێت دواتر بە زڕەزانای_بەدەوی بانگی بکەین، دەستی بە تیۆرییەکی میتافیزیکیی ڕاگەیشت و دواتر لەنێو دەرودراوسێیاندا بڵاوی کردەوە و لیرەوە ئایدیاکان سەریانهەڵدا؟). چۆنچۆنی هەندێک لە ئایدیا تایبەتەکان، لەناو هەلومەرجێکدا، کە دڵەخوورپەو بەدگوومانیو بێمتمانەیی بوونیان هەبوو، توانیان سەرکەوتووانە هاریکاریی بەکۆمەڵ بەباربهێنن؟ (دیسان دەپرسینەوە، چۆنچۆنی ئەم ئایدیایانە سەریانهەڵدا؟ داخۆ سەرەک هۆزێک، زیرەکانەو بەمەبەست دەستی بۆ داهێنانی ئایین برد، تاوەکو هۆزەکەی لە مەیدانی ململانێ لەگەڵ هۆزی نەیاردا، خاوەندارییەتی لە تایبەتمەندیی کاری پێکەوەیی بکەن؟).\nهەندێک پێیانوایە، لەمەڕ پرۆسە و لێکەوتەکانی نێو هەناوی رابردووە دوورەکان، جگە لەم گریمانەو گوومانە سادانە، کارێکی باشترمان لەدەست نایەت. بەهەق، ژمارەیەک لەوان، لەسەر ئەم بابەتە گەلەک پێداگرنو هەڵبەت ئەم تینوتاوەیان، ترسە لەوەی نەوەک شێوازی تێفکرینی خۆیان هەڵەبێت، کە هەڵەیە. لەسایەی خێرو بەرەکەتی پێشکەوتنەکانی زانست لە کایە و بوارە جیاجیاکاندا، ئەمڕۆکە ئێمە دەتوانین چەقۆی پرسیار تیژبکەین و میوەی وەڵام پاک بکەین.


نەشتەرگەری جوانکاری ورگ\nنەشتەرگەری جوانکاری ورگ.\nجوانکاری ورگ بریتییە لە لابردنی زیادەی پێست و چەوری ورگ و توندکردنەوەی ماسوولکەی شلبووەوەی ورگ.\nورگێکی ڕێک و توند خواستی زۆربەی کەسەکانە کە بۆ ئەو مەبەستە پەنا ئەبەنە بەر خۆپاراستن و وەرزش کردن، بەڵام مەرج نییە ئەم دوو ڕێگایە هەموو کات سەرکەوتوو بن، لە هەمان کاتیشدا ئەم نەشتەرگەرییە جێگرەوەیەک نییە بۆ وەرزش نەکردن یاخود دابەزاندنی کێش. ڕەنگە کەسەکە هەموو بەشەکانی لەشی ڕێک بن، بەڵام تەنها ورگی دەرپەڕیوی هەبێت یاخود شلی و شۆڕبوونەوەی هەبێت و سوودی لە وەرزش و کەم کردنەوەی خۆراک نەکردبێت. لە هۆکارە بڵاوەکانی شۆڕبوونەوەی ورگیش ئەگەڕێتەوە بۆ هەڵکشانی تەمەن، هۆکاری بۆماوەیی، دووگیان بوون، نەشتەرگەری پێشتر، گۆڕانکاری لە کێشدا.\nئەوەی جێی ئاماژە بۆکردنە ئەوەیە کە ئەم نەشتەرگەرییە ڕێگەیەک نییە بۆ چارەسەری هێڵەکانی کشان، بەڵام ئەتوانێت بەشێکی زۆری هێڵەکان لاببات کە کەوتوونەتە خوارەوەی ناوک.\nکاندیدی گونجاوی تایبەت بەم جۆرە جوانکارییە ئەو کەسانەن کە کێشی لەشیان زۆر نەبێت و تەنها بۆ ڕێککاری شل و شۆڕی ورگیان ئەنجامی بدەن یاخود توندکردنەوەی دیوار و ماسوولکەی ورگ.\nکاندیدی کەمتر گونجاو ئەو کەسانەن کە نەشتەرگەری زراو کراون بە هەڵدڕین، نەخۆشی شەکرە، کێشەی هەناسە توندی سییەکان، نەخۆشییەکانی دڵ، نەخۆشی تۆپەڵبوونی خوێن.\nکاندید نەگونجاو بۆ ئەم جوانکارییە بریتین لەو کەسانە کە لە ڕادەبەدەر قەڵەون، چەورییەکی زۆری ناوەوەی ورگیان هەیە، جگەرە کێشن، زیادەی ورگ و پشتیان پێکەوە هەیە، تەندروستیان ناجێگیرە یان نەخۆشی دەروونیان هەیە، یان پلانی دووگیان بوونیان هەیە لە پاشە ڕۆژدا، یان بە مەبەستی دابەزاندنی کێش داوای ئەم نەشتەرگەرییە ئەکەن یان لەسەر خواستی هاوسەرەکانیان ئەنجامی بدەن.\nئەم نەشتەرگەرییە بە بێهۆشکردنی گشتی یان سڕکردنی نیوەیی لەش ئەکرێت، ئەگەر ڕێژەی بارستایی لەش لە ڕادەبەدەر زیاد بوو پێویستە بکرێتە خوار ۳٠، واتە کێشی لەش دابەزێت.\nدوای نەشتەرگەرییەکە ڕەنگە کەسەکە پێویست بکات شەوێک لە نەخۆشخانە بمێنێتەوە، لەو ماوەیەدا چارەسەری پێویستی بۆ ئەکرێت، ماوەی دوو هەفتەی پێویستە بۆ چاک بوونەوە، نزیکەی ۲٠ ڕۆژی پێویستە بۆ پشوو لە کارکردن. هەروەها لەو ماوەیەدا پەستێنەری تایبەت (کۆرسێ) بەکاردێت بۆ باشترکردنی دەرەنجامەکانی نەشتەرگەرییەکە. ڕەنگە کاتی نەشتەرگەری سۆندەی تایبەت دابنرێت بە مەبەستی دەرهاویشتنی خوێن و زەرداو، بەڵام دواتر لائەبرێت.\nلە دەرەنجامە نێگەتیڤەکانی ئەم نەشتەرگەرییە: هەوکردنی برین، کردنەوەی بەشێکی تەقەڵەکان، کۆبوونەوەی زەرداوی خوێن یان کۆبوونەوەی خوێن. کە دواتر ئەتوانرێت لە کلینیک بە سرنج ڕابکێشرێت.\nئەوەی جێیی سەرنجە ئەوەیە کە شوێن بڕینی نەشتەرگەرییەکە ئەکەوێتە بەشی ناوەوەی جلی ژێرەوە و دەرناکەوێت، لەهەمان کاتدا ناوک وەک خۆی ئەمێنێتەوە و لانابرێت، بەڵکو ئەگەر شۆڕبووبێتەوە و گەورەبووبێت ئەویش بچووک ئەکرێتەوە و بەرزئەکرێتەوە بۆ ئاستی ئێسکی کەمەر. ئەتوانرێت لەگەڵ ئەم نەشتەرگەرییەشدا چەوری کەمەر و سەر گەدە ڕابکێشرێت بۆ جوانترکردنی شێوەکۆتای لەش.\nئەنجامی ئەم نەشتەرگەرییە درێژخایەنە بەو مەرجەی کەسەکە ئاگای لە خواردن و کێشی هەبێت وە ئەگەر خانم بوو دووگیان نەبێت، بۆیە هەموو کات جەخت لەسەر ئەوە ئەکرێتەوە کە خانمان ژمارەی مناڵەکانیان تەواو بکەن پێش ئەنجامدانی ئەم نەشتەرگەرییە.\nمەرج نییە هەموو کات جوانکاری ورگ تەنها بۆ جوانکردن و ڕێککردنەوی شێوەی ورگ بێت، زۆربەی کات کێشەی تر بۆ کەسەکە دروست ئەکات، وەک: عارەق کردنەوە و سووتانەوەی ژێر ورگ، هەوکردنی پێست و تێکچوونی ڕەنگی پێستی ورگ، بارگرانی لە جووڵە و هەڵسووکەوت، کێشەی دانیشتن و لێخوڕینی ئۆتۆمبیل، گرفتی هەڵبژاردنی جل و بەرگ، زۆر کێشەی تر. نەشتەرگەری جوانکاری ورگ، سەرباری جوانکردن و ڕێککردنەوەی ورگ، ئەم کێشانەی تریش چارەسەر\nلە ئێستادا نەشتەرگەری جوانکاری ورگ نەشتەرگەرییەکی باوە و خواستێکی زۆری لەسەرە، بە تایبەتی لەلایەن خانمانەوە.


ئیسرائیل لوبنان بۆردومان ده‌كات و حزبوڵـڵاش ڕۆكێت به ئیسرائیله‌وه ده‌نێت\nفڕۆكه جه‌نـگیـیه‌كانی ئیسرائیل چه‌ند شـوێنێـكی گومان لێـكراوی حزبوڵـڵایان له ده‌وروبه‌ری به‌یروت و دۆڵی بیقاعی لوبنانیـدا بۆردومان كردووه. حزبوڵـڵاش ڕۆكێتی ناوه به ئیسرائیله‌وه، وه ژماره‌یه‌ك كوژراوی لێ كه‌وتۆته‌وه.\nكاربه‌ده‌سـتانی ئیسرائیلی ده‌ڵێن ڕۆژی پـێـنجشه‌ممه، له ئاكامی هاویشـتنی زیاتر له 150 ڕۆكێت له لوبنانه‌وه به‌ره‌و باكوری ئیسرائیل به‌لایه‌نی كه‌م 7 هاوڵاتی سـڤیل كوژراون.\nڕێبه‌ری حزبوڵـڵاش حه‌سه‌ن نه‌صڕوڵـڵا له میانه‌ی گوتارێـكدا كه له ته‌له‌فیزیۆنێـكی لوبنانیدا به‌خش كرا گوتی گروپه‌كه‌ی ڕۆكێت به ته‌ل ئه‌ڤیڤه‌وه ده‌نێن ئه‌گه‌ر ئیسرائیل ناوه‌ندی به‌یروت بۆردومان بكات. نه‌صڕوڵـڵا له‌كاتێـكدا ئه‌م هه‌ڕه‌شه‌یه ده‌كات كه ئیسرائیل چه‌ندین شوێنی ئه‌و شـاره‌ی به بۆردومان وێران كردووه.\nهه‌روه‌ها نه‌صڕوڵـڵا گوتیشی حزبوڵـڵا هاویشـتنی ڕۆكێت ڕاده‌گرێت ئه‌گه‌ر ئیسرائیل هێرشـه‌كانی بۆ سه‌ر شـارۆچـكه لوبنانیـیه‌كان ڕابگرێت.\nهه‌ر ڕۆژی پـێـنجشه‌ممه، له‌شـكری ئیسرائیلی ڕایگه‌یاند 3 سه‌ربازی به هۆی شه‌ڕێـكی سه‌خت له باشوری لوبنان كوژراون.\nسه‌رۆك وه‌زیری ئیسرائیلیش ئێهود ئۆڵمه‌رت گوتی هه‌ڵمه‌تی هێرشه‌كانی له‌شـكری وڵاته‌كه‌ی بۆ سه‌ر حزبوڵـڵا زۆر نزیـك بۆته‌وه له‌وه‌ی ئامانجه‌كانی خۆی بـپـێـكێت. به‌ڵام وه‌زیری به‌رگری ئیسرائیل ئه‌میر پـێرێـتز داوای له له‌شـكره‌كه‌ی كرد خۆی ئاماده بكات تا به‌ره‌و ڕوباری لیتانی به‌ڕێ بكه‌وێت، كه 30 كیلۆمه‌تر له باكوری ئیسرائیله‌وه دووره.\nسه‌رۆك وه‌زیری لوبنانیش فوئاد سه‌نیوره گوتی به هۆی شه‌ڕ و پـێـكدادانه‌كانی سێ هه‌فته‌ی ڕابوردوو زیاتر له 900 كه‌س له وڵاته‌كه‌ی كوژراون.\nبه‌ڕێز سه‌نیوره ئه‌مه‌ی له به‌یانـنامه‌یه‌كی ڤیدیۆیدا له كۆنـگره‌ی ئیسلامی له مالیزیا ڕاگه‌یاند و گوتیشی یه‌ك له‌سه‌ر سێی قوربانیـیه‌كان منداڵی ژێر ته‌مه‌ن 12 سـاڵن.


بەرنامەی کاری کابینەی نۆیەم\nپەیوەنییەکانی هەولێر و بەغدا\nگەڕان بۆ بابتەکان\nقوباد تاڵەبانی لەئێستادا و بۆ جاری دووەم لە پۆستی جێگری سەرۆكی حكومەتی هەرێمی كوردستاندایە. تاڵەبانی سەرپەرشتی جێبەجێكردنی ئەو بەڵێنانە دەكات كە لەمیانەی هەڵمەتی هەڵبژاردندا لە 2018 بەدەنگدەرانی داوە، ئەو بەڵێنانەش بریتین لە ئارامی و هەلی كار و خزمەت.\nقوباد تاڵەبانی وەك كاندید بە 182 هەزار دەنگ زۆرترین دەنگی لە هەڵبژاردنی پەرلەمانی كوردستاندا بەدەستهێناوە بە بەراورد بە سەرۆك لیست و كاندیدەكانیتر. بۆ یەكەمجاریش لە حوزەیرانی 2014 وەك جێگری سەرۆكی حكومەت دەستنیشان كراوە.\nقوباد تاڵەبانی لە دۆخێكی زۆر هەستیاردا پۆستی جێگری سەرۆكی حكومەتی وەرگرت، ئەوكات بەشە بودجەی هەرێم لە بەغداوە ڕاگیرابوو، نرخی نەوت لە پاشەكشەدا بوو، قەیرانێكی سەختی دارایی بەرۆكی هەرێمی گرتبوو، رێكخراوی داعش كە یەكێك لە توندڕەوترین گروپە چەكدارە تیرۆریستەكانە كۆنتڕۆڵی چەند بەشێكی عێراقی كردبوو، بەم هۆیەشەوە دەوروبەری 1.8 ملیۆن ئاوارە ڕوویان لە هەرێم کرد. لەم ماوەیەدا و سەرباری تەحەداكان تاڵەبانی سەركەوتوانە چاودێری چاكسازییە ئابوورییەكانی حكومەتی هەرێمی كردووە.\nبەشی گەورەی پرۆژەی قوباد تاڵەبانی لەسەر بەهێزكردنی چاودێریی لەسەر خەرجییەكانی حكومەت بنەڕەتە بۆ گەشتن بەئامانج. سەرپەرشتی جێبەجێكردنی بەرنامەی بایۆمەتری كردووە بۆ تۆماری فەرمانبەران كە ئامانج لێی سڕینەوەی ناوی فەرمانبەرانی ناڕاست بوو، بەم هۆیەشەوە 50 هەزار پلەی وەزیفی وەهمی سڕایەوە و ملیۆنەها دۆلاری مانگانەی بۆ حكومەت گێڕایەوە، لەماوەی 6 مانگیشدا 1.2 كەس خرانە ناو داتا بەیسەوە.\nقوباد تاڵەبانی پۆرتاڵی خزمەتیشی راگەیاندووە كە ئامانج لێی ئاسانكاریكردنی كۆنتاكتی نێوان حكومەت و هاوڵاتیان و خێرا ڕاپەڕاندنی مامەڵە تایبەتەكانی پەیوەست بەخزمەتگوزارییە بنەڕەتییەكان و پەیوەستكردنیانە بە ئینتەرنێتەوە.\nلەو ماوەیەی قوباد تاڵەبانی جێگری سەرۆكی حكومەت بووە لە كابینەی حەوتەم، سەرۆكایەتی دەستەی تەنسیق و بەدواداچوونی وەزاری كردووە كە خۆی دایمەزراندبوو. ئەركی ئەم دەستەیەش رێكخستنی كاروباری وەزارەتە جیاجیاكان و دڵنیابوونەوەیە لە باش جێبەجێكردنی كاروبارەکانی حكومەت.\nپێش گەڕانەوە بۆ كوردستان، تاڵەبانی لە نوسینگەی نوێنەرایەتی حكومەتی هەرێم لە وڵاتە یەكگرتووەكانی ئەمەریكا خزمەتی كردووە لە ساڵی 2000 وە. لە پاش یەكگرتنەوەی ئیدارەكانی هەرێمیش وەك نوێنەری هەرێم لە واشنتۆن دەستنیشان كراوە، لەو ماوەیەشدا تاڵەبانی نوسینگەكەی وەك نیمچە باڵیۆزخانەیەك لێكردووە و چەند بەشێكی تێدا دامەزراندووە.\nنوێنەرایەتی هەرێم لە وڵاتە یەكگرتووەكانی ئەمەریكا رۆڵی دیوە لە بەهێزكردنی پەیوەندییەكانی هەرێم لەگەڵ لقە جۆربەجۆرەكانی ئیدارەی ئەمەریكا. جگە لەوەش پەیوەندییەكی زۆر باشی هەبووە لەگەڵ دەسەڵاتی جێبەجێكردن لە ئەمەریكا. قوباد تاڵەبانی لە 23 ئایاری 2008، گروپی كوردی _ ئەمەریكی لە كۆنگرێس دامەزراند بە ئەندامێتی 52 كۆنگرێسمان ئەمەش لەئێستادا گرەنتییە بۆ بەردوامیی پەیوەندی دۆستانە و هاریكارانەی وڵاتە یەكگرتووەكان و هەرێمی كوردستانی عێراق.\nلەو ماوەیەشی كە نوێنەری حكومەتی هەرێم بووە لە ولاتە یەكگرتووەكان قوباد تاڵەبانی رۆڵی دیوە لە دامەزراندنی ئەنجومەنی كاری كوردی _ ئەمەریكی\nقوباد تاڵەبانی رۆڵی دیوە لەهاندانی چالاكییە مەیدانییەكان لەئەمەریكا بەئامانجی بەشداركردنی كوردانی هەڵگری ڕەگەزنامەی ئەمەریكی لە داڕشتنی سیاسەتی وڵاتەكەیان دەربارەی هەرێم. لەم میانەیەشدا كۆمەڵگەی كوردی لە ئەمەریكا چالاك كراوەتەوە لەنێوشیاندا ئەندامانی لیژنەی ئەمەریكی _ كوردی لە كۆنگرێس كە بووە هۆی ئەوەی بڕیاری كردنەوەی كونسوڵخانەی ئەمەریكا لەهەرێم دەربچێت.\nلە دوای پڕۆسەی ئازادی عێراق لە حوكمی سەدام حوسێن لە 2003، قوباد تاڵەبانی وەك بەرپرسی پەیوەندییە دەرەكییەكانی یەكێتی نیشتمانی كوردستان كاری كردووە. شوێنی كاری ئەو لەنێوان سلێمانی و بەغدا بوو، لەوێ ئەركی هاوئاهەنگی لەگەڵ هێزی هاوپەیمانان وەرگرت بەتایبەت ئۆفیسی ئاوەدانكردنەوەو پاڵپشتی مرۆیی. هەروەها قوباد تاڵەبانی دانوستانكارێكی سەرەكی بووە لە لیژنەی نووسینەوەی دەستوری كاتی عێراق بۆ قۆناغی ڕاگوزەریی كە رێگەی خۆش كرد بۆ دەستوری ئێستا.\nلەپاش تەواوكردنی ئامادەیی قوباد تاڵەبانی گرنگی بەخوێندنی ئەندازە داوە و دیبلۆمی لە میكانیكی ئۆتۆمبیل بەدەستهێناوە، پاشان بڕوانامەی ئەندازەی میكانیكی لە زانكۆی كینگستۆن لە لەندەن بەدەستهێناوە.\nقوباد تاڵەبانی لە 1977 لەدایكبووە، لەگەڵ هەردوو باپیری و نەنكی ژیاوە كە رۆماننوس و شاعیرن بەناوەكانی ئیبراهیم ئەحمەد و گەلاوێژ ئەحمەد. قوباد لەخێزانێكی كورد پەروەرە، باوكی كە جەلال تاڵەبانییە سەرۆكی عێراق بووە لە ساڵانی 2006 _ 2014\nتاڵەبانی لەگەڵ شێری خێزانی و هەردوو منداڵەکەیدا ئاری و لارا لەهەولێر دەژین. هەردوو زمانی كوردی و ئینگلیزی بەباشی دەزانێت، بەتاسەوە تەماشای تۆپی پێ دەكات و هاندەری یانەی مانچستەر یونایتدە.


سه‌رۆك بوش به‌شداری ئاهه‌نگی ده‌رچوونی خوێندكارانی ئه‌كادیمیای وێست پـۆینتی له‌شـكری ده‌كات\nی مانگی پـێنج ٢٨, ٢٠٠٦\nسه‌رۆك بوش له ئاهه‌نـگی ده‌رچوونی 861 خوێندكاری ئه‌كادمی له‌شـكری له وێسـت بۆینت، گوتارێـكی مێژویی پـێـشـكه‌ش به خێزانی ده‌رچووان و ئاماده‌بووانی ناودار كرد. له گوته‌كه‌یـدا سه‌رۆك بوش گوتی هه‌ڕه‌شه‌ی ڕاسته‌قینه بۆ سه‌ر ئاسایشی ئه‌مریكا له دوای جه‌نـگی دووه‌می جیهانه‌وه سه‌ری هه‌ڵدا. گوتیشی فراوانبوونی كۆمۆنیزم له به‌شی زۆری ئه‌وروپا و ئاسـیا و شـوێنه‌كانی دیكه له سـاڵانی سه‌ره‌تای جه‌نگی سارد دا، ڕووداوه جیهانیـیه‌كان ئاماژه‌ی به دوا ڕۆژێـكی تاریك بۆ دیموكراسی دا.\nسه‌رۆك بوش گوتیشی هه‌یری ترومه‌نی سه‌رۆكی پـێـشووی ئه‌مریكا، مه‌ترسـیـیه‌كه‌ی به ململانه‌ی ئایدیۆلۆجی ناساند و له پـێناو به‌ره‌نـگـاربوونه‌وه‌ی دژواریـیه‌كاندا هه‌یری ترومه‌ن هاوپه‌یمانێـتی دامه‌زراند و په‌ره‌ی به ئازادی دا و به‌و پـێـیه بناغه‌ی بۆ سه‌ركه‌وتنی داهاتوو له جه‌نگی سارد دا داڕشـت. سه‌رۆك بوش گوتی وڵاته یه‌كگرتووه‌كانی ئه‌مریكا سـتراتیژێـكی هاوشێوه بۆ به‌ره‌نـگاربوونه‌وه‌ی تیرۆریزم په‌یڕه‌وی ده‌كات.\nكاتێ سه‌رۆك ترومه‌ن له 150 هه‌مین سـاڵیادی وێسـت پـۆینت گوتاری خۆی پـێـشـكه‌ش كرد به ده‌رچـووانی ساڵی 1952 ی گوت ناتوانین بگه‌ینه ئاشتی تا ئه‌و ده‌مه‌ی ئێمه چالاكانه و به چڕوپـڕی كار نه‌كه‌ین بۆ جێبه‌جێـكردنی مه‌رجه‌كانی ئازادی و دادوه‌ری له جیهاندا. هه‌مان په‌یڕه‌وه ڕێـنمایمان ده‌كات له‌م شه‌ڕه‌ی ئه‌مڕۆماندا له دژی تیرۆریزم. ستراتیژیـیه‌تی ئێمه بۆ پـاراستنی ئه‌مریكا له‌سه‌ر پـنچـینه‌ی ڕوانیـنێـكی ئاشـكرایه. باری ئاسایشی وڵاتی ئێمه كه‌وتـۆتـه سه‌ر به‌ره‌وپـێـشـچوونی ئازادی و سه‌ربه‌خۆیی وڵاتانی تر.\nسه‌رۆك بوش گوتی سه‌ركه‌وتن له جه‌نگی سارد دا پـتر له 40 سـاڵی خایاند. ده‌ڵێت به هه‌مان شـێوه‌ش سه‌ركه‌وتن له جه‌نگی دژی تیرۆر له شه‌و و ڕۆژێـكدا به‌ده‌ست ناهێنرێت. سه‌رۆك بوش پـێشـبینی ئه‌وه‌ی كرد هه‌وڵوته‌قه‌لا له دژی تیرۆریزم ده‌رچوانی ئه‌مسـاڵی له‌شـكری ئه‌كادمی وێسـت پـۆینت و هه‌روه‌ها ئه‌كادمیـیه‌كانی له‌شـكری دیكه‌ی ئه‌مریكا به‌و كاره‌وه خه‌ریـك ده‌كات.\nسه‌رۆك بوش گوتیشی ڕێـك وه‌ك چۆن نه‌وه‌كانی پـێـشوی ئه‌مریكا یارمه‌تی گوڕانـكاریـیان له ئه‌ڵمانیا و له ژاپـۆندا دا له دوژمنێـكی چه‌كداره‌وه گۆڕان بۆ هاوپه‌یمانێـكی دیموكراتی، ئه‌مڕۆش نه‌وه‌ی نوێی ئه‌مریكایـیه‌كان كۆمه‌كی عێراق و ئه‌فغانسـتان ده‌كه‌ن بۆ بوژاندنه‌وه له وێرانكاری ڕژێمه سه‌ركوتـكه‌ره‌كان، له ئه‌فغانستان ئۆردوگاكانی تیرۆر داخران، ئه‌فغانیـیه‌كان له هه‌ڵبژاردنی ئازاد دا سه‌رۆكێـكی نوێ و په‌رله‌مانیان بۆ خۆیان هه‌ڵبژارد. له عێراقیش، له هه‌فته‌ی ڕابوردوودا عێراقیـیه‌كان مێژویه‌كیان بۆ خۆیان دروستـكرد كاتێـك ڕێبه‌رانی حكومه‌تی نوێی وڵاته‌كه كه عێراقیـیه‌كان هه‌ڵیانبژاردبوون پـۆسـته‌كانیان وه‌رگرت. له‌گه‌ڵ پـێـكهێنانی ئه‌م حكومه‌ته یه‌كگرتووه نیشـتیمانیـیه جیهان ده‌سـته‌یه‌كی بارێـكی نوێی بینی. دیموكراسـیـیه‌تێـكی ده‌سـتوری له ناو جه‌رگه‌ی ڕۆژهه‌ڵاتی ناوه‌ڕاستدا.\nدوای گوتاری ئاهه‌نـگی ده‌رچوونی خوێنـدكارانی له‌شـكری سه‌رۆك بوش به‌ڵـگه‌نامه‌ی دبلۆمی به‌سه‌ریاندا دابه‌شـكرد. هه‌ر كه گه‌یشتنه پـله‌ی ئه‌فسه‌ر پـێشـبینی ده‌كرێت زۆربه‌ی ده‌رچـووان ڕه‌وانه‌ی ئه‌فغانسـتان یان عێراق بكرێن.\nبه‌ر له ڕۆژی یاده‌وه‌ری جه‌نـگاوه‌ره دێرینه‌كان كه ڕێـكه‌وتی دووشه‌ممه ده‌كات، سه‌رۆك بوش له گوتاری ڕادیۆیی هه‌فتانه‌یـیدا ڕۆژی شه‌ممه سـتایشی ئه‌و سه‌ربازه ئه‌مریكایانه‌ی كرد كه له جه‌نـگدا گیانیان به‌خت كردووه. له وه‌ڵامی پارتی دیموكراته‌كاندا سـیناتۆری ویلایه‌تی هاوای دانیاڵ ئاكاكا ڕه‌خنه‌ی له مامه‌ڵه‌ی به‌ڕێوبه‌رایه‌تی سه‌رۆك بوش له‌مه‌ڕ جه‌نگاوه‌رانی له‌شـكری گرت.


یەکێتیی نەتەوەیی دیموکراتی کوردستان - ویکیپیدیا، ئینسایکڵۆپیدیای ئازاد\nکوردستانێکی سەربەخۆ و ئازاد و یەکگرتوو و دیموکرات\n٢١ی ئازاری ١٩٩٥\nھەولێر، شەقامی شەست مەتری، چوارڕیانی ئەلبان، نزیک بارەگای ئاسایشی گشتی.\nمیدیا، ئازادی قەرەچوغ، دەنگی مەخموور، ئاڤێستا، سەربەخۆبوون، گۆڤاری قەرەچووغ\nیەکێتیی نەتەوەیی دیموکراتی کوردستان بەکورتیی یندک حیزبێکی باشووری کوردستانە کە لە ساڵی ١٩٩٦ لەلایەن غەفوور مەخموورییەوە دامەزراوە. ئامانجی حیزبەکە دامەزراندنی دەوڵەتی سەربەخۆی کوردییە کە لەھەرچوارپارچەی کوردستان پێک ھاتبێت. رێکخراوێکی نەتەوەیی سیاسی جەماوەری‌و یەکێتییەکی ئارەزوومەندانەیە بۆ تێکۆشەران و نیشتمانپەروەرانی کوردستان، کە ھاوبیری و ھاوخەباتی لەپێناو سەربەخۆیی کوردستان و یەکێتی خاکەکەی و ئازادی گەلەکەی بەپێی رێڕەوێکی زانستییانەی ھاوشانی خەباتی دیموکراتییانەی سەرچاوە گرتوو لەمافی چارەنووسی گەلان و مافەکانی مرۆڤدا کۆیان دەکاتەوە. حیزبەکە بەشێک بووە لە لیستی کوردستانی لە ھەڵبژاردنەکانی ٢٠٠٥ی کوردستاندا و ١ کورسیی بەدەست ھێناوە لە پەرلەمانی کوردستاندا.\n٣ سەرکردایەتی و پێکهاتەی کارگێڕیی\n٣.١ ڕێژەی کۆتای ژن لەسەرکردایەتی\n٣.٢ سکرتێری گشتی\n٣.٣ ئەرکەکانی سەرکردایەتی\n٣.٤ مەکتەبی سیاسی\n٣.٥ مەکتەبە ناوەندییەکان\n٤ پێکهاتە و ئەرکی ڕێکخستنەکان\n٤.٦ مەکتەبی ناوەندی رێکخستن\n٤.٦.١ ئەرک و دەسەڵاتەکانی\n٥ بارەگاکان و سنووری کار\n٥.١ سنووری جوگرافی کار\n٦ رێکخراوە جەماوەرییەکان\n٧ دەزگاکانی راگەیاندن\n٨ پێگە و ڕۆڵی سیاسیی یندک\n٩ هەڵوێست و بیروڕای سیاسیی\n٩.١ ھەڵوێستی سەبارەت بە سیاسەتی گشتی باشووری کوردستان\n٩.٢ بۆچوونی سەبارەت بە پەیوەندی حزبەکان لەگەڵ داگیرکەرانی کوردستان\n٩.٣ بۆچوونی سەبارەت بە کێشە ھەڵواسراوەکانی حکومەتی ناوەندی\n٩.٤ بۆچوونی سەبارەت بە سیاسەتی گشتی لە عێراق و سیاسەتی دەرەوەی\nکۆنگرەی یەکەمی لە رۆژانی ١٧-١٩ی ئازاری ١٩٩٥ لە عەنکاوە، ھەولێر بەستووە.\nکۆنگرەی دووەمی لە رۆژانی ٥-٧ی مایسی ١٩٩٦ لەشەقڵاوە بەستووە.\nکۆنگرەی سێیەمی لە رۆژانی ١٠-١٢ی کانوونی دووەمی ١٩٩٩ لەشاری ھەولێر بەستووە.\nکۆنگرەی چوارەمی لەرۆژانی ١٠-١١ی شوباتی ٢٠٠٢ لەشاری ھەولێر بەستووە.\nکۆنگرەی پێنجەمی لە رۆژانی ١٢-١٣ی کانوونی یەکەمی ٢٠١٢ لە شاری ھەولێر بەستووە.\nسەربەخۆیی و یەکگرتنەوەی کوردستان و رزگار کردنی لە ھەموو دەسەڵاتێکی داگیرکەر.\nرەخساندنی ھەل و مەرج بەشێوەیەکی یەکسان لەبەردەم ھاووڵاتیانی کوردستاندا بێ گوێدانە ئینتمایی نەتەوەیی و مەزھەبی.\nدابینکردنی ھەموو مافێکی شەرعی، سیاسی و ئیداری و رۆشنبیری بۆ نەتەوەکانی تری سەر خاکی کوردستان.\nبەکردەیی کردنی دۆزی ڕەوای کورد بە دۆزێکی جیھانی.\nنەھێشنی ئەو زاراوانەی کە مانای لکاندنی کوردستان بەوڵاتانی داگیرکەر دەبەخشن و قەدەغە کردنیان لە بەرکاھێنانیان لەنێوان ھەڤاڵان و راھێنانی تاکەکانی کورد لەسەر بەکار نەھێنانیان.\nدابینکردن و بەرز کردنەوەی ئاستی بژێوی گەلی کوردستان و بەکارھێنانی داھاتەکانی حکومەتی باشووری کوردستان بۆ ئەم مەبەستە.\nھەوڵدان بۆ جێ بەجێ کردنی ئەو بڕیارە نێودەوڵەتییانەی کە ھەل و مەرجی تایبەتی باشووری کوردستان لەبەرچاو دەگرن.\nھەوڵدان بۆ پێکھێنانی بەرەیەکی سیاسی کوردستانی یەکگرتوو.\nبەرەنگار بووەنەوەی ھەموو ھەوڵ و پیلانەکانی رژێمە داگیرکەرەکانی کوردستان بۆ بەعەرەبکردن و بەفارسکردنی و بەتورککردن و سڕێنەوەی مۆرکی نەتەوەییمان.\nسەرکردایەتی و پێکهاتەی کارگێڕیی[دەستکاری]\nسەرکردایەتی "یندک" لەدەسەڵاتە ھەڵسووڕێنەرە باڵاکانی "یندک" ـە، بۆ ماوەی نێوان دوو کۆنگرە لە سکرتێری گشتی و ٨ ئەندامی ھەمیشەیی و ٢ ئەندامی یەدەگ پێکدێت.\nڕێژەی کۆتای ژن لەسەرکردایەتی[دەستکاری]\nرێژەی کۆتا بۆ ژنان نییە و لەھەموو ستافەکانی کاردەکەن و دەتوانن بۆ لێپرسراویەتی ھەر پۆستێک خۆیان کاندید بکەن.\nبەرپرسیار یەکەمی "یندک" ەو بەرپرسیارە لە چۆنیەتی بەرەو پێشەوەبردنی خەبات و چارەسەرکردنی ھەر گرفتێک کە دیتە پێش "یندک".\nدوا واژۆ (تصدیق) ی ھەر پرۆتۆکۆل و رێککەوتنامەیەک لەسەر ئاستی ناوخۆیی و ناوچەیی و نێودەوڵەتیشدا بۆ ئەو دەمێنێتەوە و لێی بەرپرسیارە.\nھەر لێدوانێکی رەسمی کەناوی "یندک" ەوە بدرێ لەھەر مەسەلەیەکدا راستەخۆ بۆ ئەو دەمێنێتەوە و لێی بەرپرسیارە.\nلە کاتی بەرامبەی دەنگەکاندا سکرتێری گشتی لەھەر لایەک بێت ئەو لایە دەیباتەوە.\nدیاریکردنی ھەڵویستی "یندک" بەپێی بنەمای سیاسیی کۆنگرە.\nبڕیاردان لەسەر ھەیکەلی رێکخستنی "یندک" و پیگەیاندنی کادیران و پێشخستنیان.\nھەڵبژاردنی ئەندامانی مەکتەبی سیاسی"یندک".\nپێکهاتە و ئەرکی ڕێکخستنەکان[دەستکاری]\nھەڕەمی رێکخستن "یندک" لە خوارەوە بۆ سەرەوە بەم شێوەیە پێکدێت:\nخانەسەرەکییەکانی رێکخستنی "یندک"ە لەسەر بنچینەی شوێنی کار و دانیشتن دادەمەزرێ، سنووری کارەکانی خۆی لەمانە دەگرێتەوە:\nسیاسەتی "یندک" بڵاو دەکاتەوەو جەماوەر جۆش دەدات.\nرێکخستنی جەماوەر وراوێژکردنیان بەپێی بڕیارەکانی "یندک" و ئامانجەکانی "یندک" شیان پێبناسێنێ.\nگرنگیدان بەڕای جەماوەرو ھەوڵدان بۆ چارەسەرکردنی گیرو گرفتەکانیان.\nبڵاوکردنەوەی ئەدەبیات وبڵاوکراوەکانی"یندک".\nکۆبوونەوەی ھەفتانە خۆی ئەنجام بدات و دانیشتنەکان بەرز بکاتەوەو دارایی خۆی بەلێژنە لێپرسراوەکان بگەیەنێت.\nھەر ئەندامێک لە شانە لێپرسراوە لە چالاکییەکانی شانەی خۆی بەھاوکاریکردن لەگەڵ ئەندامانی تردا.\nھەر شانەیەک لە ٣-٥ ئەندام پێکدێت و لێپرسراوێکی دەبێت.\nلە ٣-٥ شانە پێکدێت و لێپرسراوێتیی دەدرێتە دەست ئەندامێکی ڕێکخراو، بەرپرسیشە کە ھەفتانە ڕاپۆرت بۆ رێکخراو بەرزبکاتەوە.\nلە ھەر گوند یا گەڕەکێک لە ٣ ئەندام ٢ یەدەگ پێکدێت و سەرپەرشتیی ٣-٥ پۆڵ دەکات و لێپرسراوێتی دەدرێتە دەست ئەندامێکی ناوچە و بەرپرسیشە کە ١٠ رۆژ جارێک ڕاپۆرت بۆ ناوچە بەرز بکاتەوە.\nلەھەر ناوچەیەک یا شارۆچکەیەک یا قەزایەکدا لیژنەیەکی رێکخستن لە ٣ کارگێڕ و ٢ ئەندام پێکدێت و چالاکییەکانیشی لە سنووری دەسەڵاتی خۆیدا ئەنجام دەدات. لێپرسراویشە بەرامبەر ھەرێم و راپۆرتەکانی ١٥ رۆژ جارێک بۆ ھەرێم بەرز دەکاتەوە.\nلەسەر ئاستی پارێزگایەک لە ٤ کارگێڕ و ٢ ئەندام پێکدێت (بەڕەچاوکردنی چڕیی دانیشتوان و فراوانی ناوچەیەکی جوگرافی پێکدێت). بەپێی سنووری بەڕێوەبردنی دەسەڵاتی باڵای هەیە و لێپرسراوە بەرامبەر بە مەکتەبی ناوەندی رێکخستن و لێپرسراوێتی ھەرێمیش دەدرێتە دەست ئەندامێکی کۆمێتەی سەرکردایەتی. ئەمانەش جێبەجێدەکات:\nسەرکردایەتیکردنی چالاکییەکانی "یندک" لە بواری سیاسیی و رێکخستن و جەماوەری (لە سنووری بەڕێوەبردن و دەسەڵاتی خۆیدا).\nراپۆرتە دەورییەکانی ھەر ٣٠ ڕۆژ جارێک بۆ مەکتەبی ناوەندی رێکخستن بەرز دەکاتەوە.\nمەکتەبی ناوەندی رێکخستن[دەستکاری]\nدەزگایەکی ناوەندییە بۆ سەرپەشتیکردنی سەرجەم رێکخستنەکان و لە ئەندامێکی مەکتەبی سیاسی و سێ ئەندامی کارگێڕ پێکدێت و بەرپرسیاریشە بەرامبەر ھەموو دەزگاکانی سەرووی خۆی.\nئەرک و دەسەڵاتەکانی[دەستکاری]\nسەرپەرشتی ھەموو رێکخستنەکان دەکات و لێپرسراویشە بەرامبەر تۆکمەیی و گەشە کردنی رێزەکانی رێکخستن و مافی ھەر پێشنیارو داواکارییەکی گونجاوی ھەیە بۆ ئەم مەبەستە بۆ سەرووی خۆی بەرزبکاتەوە.\nبەڕاگۆڕێنەوە لەگەڵ ئەو بەرپرسی ھەرێمەی کە کۆمێتەی سەرکردایەتی رایدەسپێرێ بۆی ھەیە دەستەی کارگێڕی و ئەندامانی دابنێ.\nمافی پێشنیارکردنی ھەیە، لە گۆڕینی بەرپرسی ھەرێمەکان بە گفتوگۆکردن لەگەڵ کۆمێتەی سەرکردایەتی دا.\nبارەگاکان و سنووری کار[دەستکاری]\nسنووری جوگرافی کار[دەستکاری]\nلەھەموو کوردستان کارو چاڵاکی خۆی دەکات.\nبارەگای مەکتەبی سیاسیی لە شاری ھەولێرە.\nبارەگای ھەرێمی ھەولێر لە پارێزگای ھەولێر\nبارەگای ھەرێمی کەرکوک لە پارێزگای کەرکوک\nبارەگای ھەرێمی سۆران لە قەزای سۆران\nبارەگای ھەرێمی قەرەچووخ لە قەزای مەخموور\nلەزۆربەی شارو شارۆچکە و گوندەکانی کوردستان ئەندام و رێکخستنی خۆی ھەیە، بەڵام لەبەر کەم توانای دارایی لەھەموو ئەو شوێنانە نەکردۆتەوە.\nبزووتنەوەی ژنانی نەتەوەیی کوردستان "BANK"\nیەکێتی خوێندەڤانانی نەتەوەیی کوردستان "YXNK"\nڕادیۆی دەنگی مەخموور\nپێگە و ڕۆڵی سیاسیی یندک[دەستکاری]\nبەشداری سێ ھەڵبژاردنی کردووە\nلەزۆربەی کۆنگرەو کۆنفرانسە سیاسییەکانی ناوخۆ و دەرەوەی کوردستان بەشداربووە و ڕوانینی خۆی خستۆتەڕوو.\nلە لیستی سەربەخۆ بەشداری ھەڵبژاردنی کردووە لەھەمان کاتدا لەگەڵ پارت و لایەنی تریش بەلیستی ھاوبەش بەشداری ھەڵبژاردنی کردووە.\nلەھەڵبژاردنی ساڵی ٢٠٠٥ لە پەرلەمانی کوردستان کورسییەکی بەدەستھێناوە.\nپەیوەندییەکی توندو تۆڵی لەگەڵ زۆربەی ھەرەزۆری ھێزو لایەنە سیاسییەکانی ھەر چوار پارچەی کوردستان و کوردانی ئاسیای ناڤین و کوردانی وڵاتانی عەرەبی و نووسەران و رۆشنبیران و رەڤەندی کورد لە دەرەوەی وڵات ھەیە.\nکۆنگرەی نەتەوەیی کوردستان: بۆ خۆئامادەکردنی کوردان لەسەر ئاستی نەتەوەیی و داڕشتنی ستراتیژێکی نەتەوەیی بۆ بزاڤی رزگاریخوازی نیشتمانی کوردستان داواکارە کەوا کۆنگرەیەکی نەتەوەیی سەرتاسەری بۆ تەواوی ھێزو لایەنە سیاسییەکانی ھەموو بەشەکانی کوردستان ببەسترێت و بە ڕەچاوکردنی تایبەتمەندیی ھەر بەشێکی کوردستان ستراتیژێکی نەتەوەیی یەکگرتوو بۆ قۆناخی داھاتووی خەباتی گەلی کوردستان دابڕێژرێت، ئەمەش بە ئەرکی بەپەلەی ئەم قۆناخەی خەبات دەزانێت و پێیوایە دواخستنی ئەم کارە نەتەوەییە زیانێکی زۆر بە دۆزی کورد دەگەیەنێت، لەم پێناوەدا کاری زۆری کردووە و ئامادەی ھەر جۆرە ھاوکاری و پشتگیرییەک بووە.\nبەشداری حکوومەتی کوردستان و عێراقی نەکردووەو زیاتر وەکو ئۆپۆزسیۆن کاری کردووە و توانیویەتی پەنجە لەسەر کەموکوڕییەکان دابنێ, لەھەمان کاتدا بەمەبەستی چاکسازی و سیستماتیک کردنی دەزگا و دامەزراوەکانی کوردستان بەرنامە و پرۆژەی دەوڵەمەندی لەھەموو بوارەکان پێشکەش بە دەسەڵات کردووە.\nهەڵوێست و بیروڕای سیاسیی[دەستکاری]\nھەڵوێستی سەبارەت بە سیاسەتی گشتی باشووری کوردستان[دەستکاری]\nپەرلەمان و حکوومەتی کوردستان بە دەسکەوتی ھەموو خەڵکی کوردستان دەزانێت، بۆیە پاراستنیشی بە ئەرکی ھەموو تاک و لایەنە سیاسییەکانی کوردستان دەزانێت و پێیوایە کە دەبێت حکومەتی کوردستان حکوومەتی ھەموو خەڵکی کوردستان بێت و بەچاوی یەکسان سەیری ھەموو لایەک بکات و دوور بێت لە دەستێوەردانی حیزبی. وای دەبینێت کە حکوومەتی کوردستان حکوومەتێکی بنکە فراوان بێت و ڕەنگدانەوەی واقیعی سیاسی و نەتەوەیی کوردستان بێت و بۆ ئەوەی بەھەق ببێتە نوێنەری ھەموو چین و توێژەکانی خەڵک، بۆئەمەش پێویستە نوێنەری ھەموو لایەنە سیاسییەکان بگرێتەخۆ، ھەروەھا سیستماتیککردن و بەدامەزراوەییکردنی دەزگاکانی حکومەت بە فاکتەری سەرکەوتنی حکومەت دەزانێت.\nوای دەبینێت کە پێویستە دەسەڵاتی کوردستان لە داڕشتنی سیاسەتی گشتیدا راوێژ بەھەموو لایەنەکان بکات، بۆئەوەی سیاسەتێکی نەتەوەیی و نیشتمانی دابڕێژێت و ھەموو لایەکیش ھەست بە بەرپرسیارێتی بکەن.\nبۆچوونی سەبارەت بە پەیوەندی حزبەکان لەگەڵ داگیرکەرانی کوردستان[دەستکاری]\nسیاسەتی ئەوەیە کەوا پەیوەندی لەگەڵ داگیرکەرانی کوردستان نەبەستێت و پێیوایە بۆ پاراستنی ئاسایشی نەتەوەیی دەبێت پەیوەندییەکان لە رێگەی حکوومەتی کوردستانەوە بێت نەک حیزبەکان، لەبەرئەوەی پەیوەندی حکوومەتەکان دەبێ لەگەڵ حکوومەت بێت نەک حیزبەکان.\nبۆچوونی سەبارەت بە کێشە ھەڵواسراوەکانی حکومەتی ناوەندی[دەستکاری]\nپێیوایە حکومەتی ناوەندی کار ناکات بۆ چارەسەرکردنی کێشە ھەڵواسراوەکانی لەگەڵ کوردستان، مێژوویش ئەوەی سەلماندووە کە ھیچ دەسەڵاتێکی عەرەبی لە عێراقدا ئامادە نییە کەرکووک و ناوچە بەعەرەبکراوەکانی دیکە بگەڕێنێتەوە سەر کوردستان، بۆیە دەبێت سەرکردایەتی کوردستان بیر لە رێگە چارەی دیکە بکاتەوە بۆ ئازادکردنی ئەو ناوچانە تا دەگاتە بەکارھێنانی ھێزیش، لەبەرئەوەی ساڵانی رابردوو ئەوەیان سەلماند کە لە رێگەی یاسایی و دەستوورییەوە ئەو ناوچانە ئازاد نابن و ناگەڕێنەوە سەر کوردستان، بۆیە دەبێت خۆمان کار بکەین و ئەو ناوچانە ئازاد بکەین و بیانگەڕێنینەوە باوەشی کوردستان.\nبۆچوونی سەبارەت بە سیاسەتی گشتی لە عێراق و سیاسەتی دەرەوەی[دەستکاری]\nبە باوەڕی عێراق لەم کاتەدا لە قەیرانێکی گەورەدایە و ئەو عەقڵییەتەی ئێستای حوکمی عێراق دەکات عێراق بەرەو دکتاتۆرییەت دەبات و ئەوەش قبوڵ ناکرێت و عێراق بەرەو ھەڵوەشانەوە دەبات، بۆیە پێویستە سەرکردایەتی کوردستان خۆی بۆ ئەو ئەگەر و پێشھاتانە ئامادە بکات کە دێنە پێشەوە، بۆئەوەی سوود لەو دەرفەتە وەربگرێت و سەربەخۆیی کوردستان رابگەیەنێت. ئێستاش لەگەڵ ئەو گۆڕانکارییانەی ڕۆژهەڵاتی ناویین کات گونجاوە کە بەو ئاراستەیەدا کاربکەین.\n^ ئ ا ب پ ماڵپەری یندک\nوەرگیراو لە «https://ckb.wikipedia.org/w/index.php?title=یەکێتیی_نەتەوەیی_دیموکراتی_کوردستان&oldid=921263»


Backpelargonium, stork’s-bill, Shepherd's needle\nLatin: - Geranium hybridum - Pemargonium\nEnglish: - pelargonium, stork’s-bill, Shepherd's needle\nشه‌مانى، بەهمەن شا، گیایکه له تیره‌ی “دوو له‌تکه‌ییه‌کان” Dicotymédones، که ئه‌مانیش تیره‌یه‌کی تایبه‌تی به ناوی “شه‌مانییه‌کان” geragiacées بۆ خۆیان پێک دێنن. گوله‌کانی ڕێکوپێک و هه‌ر گوڵێک پێنچ په‌ڕه‌گوڵى له ڕووی ده‌ره‌وه هه‌یه که جارو بار تا ناوه‌ڕاستیش پێکه‌وه چه‌سپاون، گوڵه‌کانیشی سوور، چه‌رموو، په‌مه‌یی و ئه‌رخه‌وانین. جۆرە خۆڕستەکەی لە زۆر شوێن لە کوردستاندا دەڕوێ. له به‌ر جوانی له باخچه و گوڵداندا ده‌یچێنن.\nجۆری زۆره و ئه‌مه‌ش چه‌ند جۆری به لاتینی. G. lierre ، G. pemargonium roséum، G.. moschatum، G. rotundifomium،\nئه‌مه‌شیان ناوێکی فه‌رانسه‌یی یه بۆ جۆرێک شه‌مانی G. randiflorum.\nله کتێبی "فرهنگ نامهای گياهان ايران لە نووسینی ولي‌اللە مظفريان" لاپه‌ڕه‌ی ٣٩٨ دا نووسراوه: ئه‌م گیایه له ئێراندا یه‌ک جۆری چه‌ند ساڵه‌ی به ناوی P. quercetorum. هه‌یه که تایبه‌تی کوردستانی ئێران و عێراقه و چه‌ند جۆری له به‌ر جوانی له ئێراندا ده‌چىنن.\nبەڕێز ئەمیر ئەمینی لە لاپەڕەی ١٠٥ی کتێبی "فرهنگ گیاهان دارویی"دا دەلێ: لە کوردستان و بەتایبەتی لە سەقز و بانە خەڵکی بۆ بەهێز کردنی بینایی چاو کەڵکی لێوەردەگرن و بۆ ئەم مەبەستە ٥ گرەم لە گوڵ و گیای ئەم گیایە لە دوو پەرداخ ئاودا دەکوڵێنن و دوای لەگەڵ پەرداخێک ئاودا تێکەڵی دەکەن و هەموو شەوێک ٢ دڵۆپە دەکەنە نێو چاویان. لە ناوچەی جوانڕۆ گوڵێ کێوی و خۆڕستی ئەم گیایە لەگەڵ گوڵێ بابۆنە، ئاوێشن و گەڵای بەڕوودا دەگوڵێنن و شیلەکەی بۆ ئێش و ئازاری لاق و رۆماتیسم و سیاتیک بە شێوەی ماڵین بەسەر ئەو شوێنانەد کە دێشێن، بەکار دێنن.\nسەیری شەمدانی، عەتری لەیەل و عەترە گیا بکە.


کۆمپانیای Adobe دەست دەکات بە بەردەستکردنی ئەپی Photoshop بۆ ئایپاد بە شێوەی تاقیکاری – کەی ئای تی ئێن\nئای ئۆ ئێس 16, ئایار 2019\nکۆمپانیای Adobe دەست دەکات بە بەردەستکردنی ئەپی Photoshop بۆ ئایپاد بە شێوەی تاقیکاری\nلە کۆتاییەکانی ساڵی ڕابردوودا کۆمپانیای Adobe ڕایگەیاند کە لە ئایندەیەکی نزیکدا ئەپی Photoshop بۆ ئامێرەکانی ئایپادی ئەپڵ بەردەست دەکەن. کۆمپانیاکە دەست دەکات بە بەردەستکردنی ئەپی Photoshop بۆ ئامێرە ناوبراوەکە بە شێوەی تاقیکاری.\nبە پێی پێگەی 9to5Mac، هەندێک لە بەژداربووانی خزمەتگوزاری Creative Cloud ـی کۆمپانیای Adobe لە 2 شەوی ڕابردوودا ئیمەیڵیان لە لایەن کۆمپانیاکەوە بە دەست گەیشتووە و پێیان ڕاگەیەندراوە کە بانگهێشت کراون بۆ تۆماربوون لە پڕۆگرامی تاقیکاری ئەپی Photoshop بۆ ئامێری ئەپڵ ئایپاد.\nهاوکات کۆمپانیاکە فۆڕمێکی تایبەت بەو کەسانە درووست کردووە کە خوازیارن خۆیان تۆمار بکەن بۆ بە دەستهێنانی ئەپی Photoshop بۆ ئایپادەکانیان(کرتە بکە بۆ پڕکردنەوەی فۆڕمەکە).\nئەپی Photoshop CC بۆ ئایپاد بەهێزترین ئەپی دەستکاریکەری وێنەیە کە تا ئێستا بۆ iOS و تەنانەت Android ـیش ڕاگەیەندرابێت. ئەپەکە توانای وێنەکێشان و نەخشاندنی Illustrator ـی هەیە. دەتوانین بڵێین هیچ جیاوازییەکی نییە لەگەڵ Photoshop ـی کۆمپیوتەردا، چونکە خاوەنی چینەکان و ڕووکارەکان و دیاریکەرەکان و گۆڕینەکان و فڵچەکانە. هەروەها لە هەمووی گرنگتر، پشتگیری لە پاشگری PSD ـی پەڕگەکان دەکات، هەروەک کۆمپیوتەر.\nتاوەکو ئێستا زانیاری تەواوەتی لەسەر ئەپەکە و کاتی بەردەستکردنی لە بەر دەستدا. بەڵام بە ڕاگەیاندنی تۆماربوون بۆ بەدەستهێنانی وەشانی تاقیکاری، وا دیارە گشت کارەکانی تەواو بووە و ئامادەیە بۆ بەردەستکردن.\nپێداچوونەوەیەکی پێگەی The Verge تایبەت بە ئەپەکە لە ئایپاددا:\nتاگەکان ئایپاد ئەپڵ فۆتۆشۆپ


بیرەوەریە ناخۆشەکان له دووی دایكم. ئەحمەد مەکڵاویی – Giareng\nبیرەوەریە ناخۆشەکان له دووی دایكم. ئەحمەد مەکڵاویی\nلە پێنج شه‌ممه - 27 05 2021\nسه‌ره‌تای به‌هاری 1360 ی هه‌تاوی كه ئێستا دروست ته‌مه‌نم 19 ساڵ بوو، به هۆی فشاری له راده‌به‌ده‌ری رێژیم ی جمهوری ئیسلامی و جاشه‌كانی ، ناچار له گه‌ڵ شه‌هید مه‌حموود فه‌یزی كه هه‌ردووكمان ئه‌ندامی یه‌كیه‌تی لاوانی دێموكراتی كوردستان بووین، گوندی مه‌كڵاوێ_مان به جێ هێشت و روومان كرده بنكه‌كانی حیزب ی ێموكراتی كوردستان و راسته‌و خۆ چه‌كی پێشمه‌رگایه‌تىمان كرده شان و درێژه‌مان به خه‌بات و تێكۆشان دا.\nبه‌یانی ئه‌و رۆژه كه  نێازم هه‌بوو له گوندی مه‌كڵاوێ ده‌ركه‌وم، دایكم وه‌ك پێی گوترابێ، هه‌ستی كرد بوو كه ده‌رۆم و لێی دور ده‌كه‌ومه‌وه، له‌سه‌ر خۆ هاته ته‌نیشتم راوه‌ستا و ، ده‌ستی له سه‌ر شانم دانا و فه‌رموو: ده‌ڵێی, ده‌چیه سه‌فه‌ر و نیازی كوێت هه‌یه ؟ له‌و كاته دڵم بۆ خۆشه‌ویستی دایكم وه‌ك كه‌بابى سه‌ر ئاگر ده‌سووتا و نه‌مده‌زانی چی پێ بڵیم و، ده‌بێ درۆی له گه‌ڵ بكه‌م.\nخۆ درۆ كردن له گه‌ڵ دایك ئه‌وه‌نده ئاسان نه‌بوو، به‌ڵام هه‌ر چه‌ند له‌و كات دا له به‌ر خاتری دڵی دایكم كه ناره‌حه‌ت نه‌بێ ئه‌وه‌م كرد، ئیستا ئه‌وه‌م لە دڵم ده‌رناچێ كه درۆم له گه‌ڵ كرد و گوتم : ده‌چم بۆگازاویل كڕین له شارۆچكه‌ی مێڕأوێ.\nكه ده‌ركه‌وتم و رۆیشتم، ده‌م و ده‌ست به دووم دا هاته ده‌ر و تێر لێمی ده‌ڕوانی. بەڵام كه له ماڵی خۆمان ره‌د بووم، بانگی كردم و به غاردان هاته لام و گوتی : ئه‌دی ئه‌وه بۆ تراكتۆره‌كەت له گه‌ڵ خۆت نابه‌ێت؟ به‌ناچار ئه‌مجاره‌ش راستیم پێ نه‌گوت و گوتم: جارێ ده‌چم گازاویله‌كه ده‌كڕم و، دوایی ده‌چم ده‌یهێنمه‌وه، هه‌ر چه‌ند دڵی كه‌مێك ئارامی گرت به‌لام هه‌ر نێگه‌ران بوو\nپاش چه‌ند ساعات له  گه‌ڵ شه‌هید مه‌حموود فه‌یزی یه‌كمان گرته‌وه ، چووینه گوندی هه‌نداوێ. به‌ڵام ئه‌و شه‌وه كه نه‌گه‌راینه‌وه بۆ گوندی مه‌كڵاوێ و، دایكیشم هه‌واڵی ئه‌وه‌ی زانیبوو كه ناگه‌رێمه‌وه بۆ گوندی مه‌كڵاوێ ، به‌یانی رۆژی دواتر كه  تازه رۆژ روونی كرد بوو، گه‌یشته گوندی هه‌نداوێ و تا ئیوارێ له لای من مایه‌وه. ئه‌و رۆژه زۆر گریا كه ئێستاش كه ئێستایه ته‌ڕی فرمێكی چاوه‌كانی دایكم له سه‌ر روومه‌تم هه‌ست پێده‌كه‌م و له بیرم نه‌چۆته‌وه و بۆنی باوه‌شی دایكم بۆ دێت و وه‌ك ده‌ورانی ساواێی هه‌ست ده‌كه‌م له باوه‌شی ئه‌و دام.\nبه‌ڵێ ئێواره‌ی ئه‌و رۆژه به هه‌زار زه‌حمه‌ت دایكم به‌ره و گوندی مه‌كڵاوێ به‌ڕێ كرده‌وه ، به‌ڵام كه رۆیشت هه‌ر هه‌نگاوێكی هه‌ڵده‌گڕت و ئاوڕێكى له من ده‌دایه‌وه.\nبه دوای ئه‌وه دا رۆژ و مانگ به سه‌ر دا رۆیشتن و له به‌هاری 1361ی هه‌تاوی دا كە ئێستا بنكه‌مان هه‌ر له گوندی قامیشه بوو ، له گوندی هه‌نداوێ كه ئه‌مه‌ش ده‌قی وێنه‌ی ئه‌و رۆژه‌یه سه‌ردانی كردم و كه‌مێك دڵی ئارام بۆوه و هه‌ر دوعای ده‌كردن و دویگوت: رۆڵە گیان یاره‌بی خوا و پێغه‌مبه‌ر ئاگادارتان بێت.\nبه دوای ئه‌وه‌ش دا پاش پاش چه‌ند مانگ له پاییزی ئه‌و ساڵه دا كه بنكه‌مان هەر وا له گوندی قامیشه  بوو ، بۆ جاری دوهه‌م هاتە وێ و سه‌ردانی منى كرده‌وه كه ئه‌مجاره‌یان زۆر لە جارى پ شتری باشتر بوو. به دوای ئه‌وه دا كە بنكه‌مان له گوندی قامیشه گواسته‌وه و چووينه گوندی باریكایه، له به‌هاری 1362ی هه‌تاوی دا بۆ جاری سێهه‌م له وێش سه‌ردانی منى كرده‌وه. به دوای ئه‌وه دا كه بنكه‌كانمان هه‌ڵگیران و بووینه سه‌یار ، له هاوێنی 1363دا بۆ جارێكی تر دایكم له گوندی نێسكاوێ هاته‌وه سه‌ردانی من و زۆر زۆر خۆشحاڵ بوو.\nبه‌دوار ئه‌وه‌ش دا له پاییزی 1364ی هه‌تاوی دا له گوندی ئاسیناوێی ناوچه‌ی سه‌رده‌شت سه‌ردانی منی كرده‌وه و، چه‌ند ساتێك له لای مامه‌وه .بەڵام به دوای ئه‌وه دا 3 ساڵ به  سه‌ر دا رابردوو دایكم نه‌دیته‌وه و، رۆژێك له پڕ هه‌واڵی نه‌خۆش بوونی دایكم پێ گه‌یشت.\nبه‌و هه‌واڵه زۆر نیگه‌ران بووم. به‌ڵام هیچ چاره‌یه‌ك نه‌بوو. به‌ڵام پاش چه‌ند مانگ خوا وای رێكخست كه شه‌وێك كه له پشت جاده‌وه ده‌مان هه‌وێست بچینه به‌ر جاده و به گوندی دارساوێن دا رۆیشتین، له ماڵێ خوشكم چاوم به دایكم كه‌وته‌وه.\nئه‌و شه‌وه كه ئه‌وم دیت,، له راده‌به‌ده‌ر خۆشحاڵ بووم و دایكم هه‌ستایه سه‌ر پێ و باوه‌شی به من دا كرد و زیاتر له سه‌د جار ماچی كردم و، تێر تێر له ڵای دانیشتم و خه‌می ئه‌و سێ ساڵه‌ی كه نه‌مدیت بوو، هه‌موویان ره‌وین و ئه‌و شه‌وه  تا به یانی له لای مامه‌وه. به‌ڵام به‌یانی كه به زوێكه‌وه هه‌ستام بڕؤم ، ده‌ستی له  ئه‌ستۆی من كرد و گوتی: ئه‌حمه‌د گیان بڵێت جارێكی تر بتبینمه‌وه؟\nمن رۆیشتم و دایكم به خه‌مناكی به جێ هێشت و، دور له خۆشه‌ویستان درێژه‌م به راپه‌ڕاندنی ئه‌ركی حیزبی دا .\nبه دوای ئه‌وه دا پاش یه‌ك ساڵ كه  له حاڵی به‌رێوه بردنی مه‌ئموریه‌تی حیزبی دابووم ، شه‌وێك چوومه‌وه گوندی دارساوێن كه قه‌زا و قه‌ده‌ر ئه‌و شه‌وه دایكم له‌وێ بوو. ئه‌و شه‌وە  تا به‌یانی له كن دایم مامه‌وه و ، زۆر زۆر خۆشحاڵ بوو . به‌ڵام به‌یانی كه خواحافیزه‌م لێكرد، زۆری ماچ كردم و به گریانه‌وه گوتێ: ئه‌حمه‌د گیان د ه‌زانم جارێكيتر نات بینمه‌وه.\nكه ئه‌وه‌ی گوت، هه‌ر چه‌ند زۆر ناره‌حه‌ت بوو، گوتم: نا دایه گیان ،خه‌م مه‌خۆ و من هيچم به‌سه‌ر نایه‌ت. به‌ڵام د اخه‌كه‌م دوو باره له وه‌ڵامى من دا گوتی : نا ، بابه گیان ، من ده‌مرم و نات بینمه‌وه. به‌ڵێ ساڵ و رۆژ تێپه‌ڕین و دایكم نه‌دیته‌وه و، رۆژێك له گه‌ڵ هێزی پێشه‌وا و هێزی گیاره‌نگ ده‌ستمان دایه عه‌مه‌لیاتێكی زۆر به‌ر بڵاو كه له كه‌ڵةكاوێ ڕا گرتبوومان تا جاده‌ی سه‌رده‌شت بۆ بانه.\nله‌و عه‌مه‌لیاته  دا من وه‌ك فه‌رمانده‌ری عه‌مه‌لیات لە جاده‌ی ره‌به‌ت بۆ دۆلی شندره و شه‌مۆڵ ه داندرام و ، قادر مه‌كڵاوه‌یش بۆ جاده‌ی سه‌رده‌شت بۆ بانه كه هه‌ر دووكمان زۆر باش شاره‌زای ئه‌و ناوچه بووین. به‌یانی ئه‌و رۆژه كه له شوێنێكی زۆر ئه‌سته‌م مابووینه‌وه، دیتم ئه‌سحابه‌ی (قه‌برستان)ی روو به‌رووی گوندی مه‌كڵاوێ پڕه له خه‌ڵك . ئه‌وەڵ جار پێم وابوو كه  ئه‌وه جاش و پاسدارن و بۆمان تێده‌كه‌ون و زه‌برێكی باشیان لێ ده‌ده‌ین. به‌ڵام چه‌ند ساعه‌ت دواتر بۆمان ده‌ركه‌وت كه ئه‌وه كه‌سێك مردوه و ده‌ی نێژن(ته‌سلیم به خاكی ده‌كه‌ن)؟\nبه‌ڵێ ئه‌و حه‌مه‌لیاته گه‌وره سه‌ركه‌وتنی گه‌وره‌ی وه‌ده‌ست نه‌هێنا و، ئێمه له گه‌ڵ تیمی قادر مه‌كڵاوه‌یی ، ئه‌و شه‌وه دوو به دوو گه‌ڕاینه‌وه بۆ مێوه سووراوی پشت ماڵی گوندی گۆڵێ.\nئه‌و رۆژه قادر مه‌كڵاوه‌یی كه حاجی حه‌مه‌ی مه‌كڵاوێی دیت بوو ، پێێ گوتبوو كه  ئه‌حمه‌د دایكی مردوه. به‌ڵام ئه‌وه كه بۆ من خەبه‌رێكی زۆر ناخۆشم بوو، قادر تا به‌یانی ده‌نگی نه‌كرد. به‌یانی كه ئێستا له گه‌ڵ هه‌موو هێزو كومیته شارستان یه‌كمان نه‌گرتبۆوه،  قادر مه‌كڵاوه‌ی ی بانگی كردم و كه‌مێك له هاوسه‌نگه‌ر ه‌كانمان دور كه‌وتینه‌وه و، ده‌ستی كرد به گریان.\nكه ئاوام ديت، ده‌م و ده‌ست دڵم ته‌نگ بوو و، گوتم: قادر چی رووى داوه و بۆ راستیم پێ ناڵێت؟\nكه ئه‌من ئه‌وه‌م گوت، ئه‌مجار قادر هاته  قسه و گوتی: چیت لێ بشارمه‌وه ، دایكت كۆچی دوایی كردوه. ئه‌و هه‌واڵە زۆری ناره‌حه‌تی كردم و ، هه‌موو رابردووی خۆم له لای دایكم وه‌ك فلیم هاته‌وه به‌ر چاوم . به‌ڵام داخةكەم چی ده‌كرا.  ساعه‌ت 10ی به‌یانی ئه‌و رۆژه له كانیه مامه‌ر كووژه‌ی پشتی گوندی سیسێر، له گه‌ڵ هێز و كومێته شارستان یه‌كمان گرته‌وه و ،هه‌موویان سه‌ره‌خۆشیان لێ كردم و زوریان دڵ خۆشی من دایه‌وه. \nئێواره‌ی ئه‌و رۆژه به مه‌به‌ستی سه‌ردانی گڵكۆی دایكم ، ئیجازه‌م له هێز و كومیته  شارستان وه‌رگرت و، له گه‌ڵ قادر مه‌كڵاوه‌یی به‌ره و لای گوندی مه‌كڵاوێ كه‌وتینه رێ. به‌ڵام دوو شه‌و له سه‌ریه‌ك له به‌ر ئه‌وه كه ده‌یان زانی سه‌ردانی گڵكۆی دایكم ده‌كه‌م ، هێزه‌كانی دوژمن كه‌مینیان داده‌نا و نه‌مانتوانی بچینه سه‌ر قه‌بریی دایكم . به‌ڵام ئێواره‌ی سێهه‌م پێش ئه‌وه‌ی ئه‌وان بێن، چووینه سه‌ر گڵكۆی دایكم و داوای گه‌ردن ئازادیم لێكرد.\nدایه گیان، باش ده‌مزانی كه خۆشه‌ویستی دایك بۆ منداڵه‌كانی سنوور ناناسێ و ، خۆشه‌ویستیه‌كه‌ی بێ سنووره. باش ده‌مزانی كه هه‌موو خۆشه‌ویستیه‌ك شیرازه‌ی ده‌گۆڕێ و ده‌پسێ و وه‌ك خۆی نامێنێ و، ته‌نیا خۆشه‌ویستی دایكه بۆ منداڵه‌كانی كه شیرازه‌ی ناگۆڕێ و، وه‌ك خۆی ده‌مێنێته‌وه و ، قه‌ت له یادى ناچن. به‌ڵام دایه گیان له ته‌نیشت تۆش و به‌ڵكو له پێشتریش ، دایكی ترم، دایكی من و تۆ و دایكی هه‌موو كور وكچ و باب و دایكه‌كان، (نیشتمان) له‌و كاته دا كه دوژمن گه‌مارۆى دابوو بانگى له لاوانى خۆى ده‌كرد كه به دژى داگیر كه‌رانى راپه‌رن و له چنگ دوژمن بيپارێزن.\nدایه گیان به هه‌ست كردنم به‌و ئه‌ركه نیشتمانیه بوو كه به‌جێم هێشتی و، رووم كرده خزمه‌ت كردن به گه‌ل و نیشتمانه‌كه‌م ، كه زۆر جاران له دوایه‌كان دا خۆت به‌منت ده‌گوت: ئافه‌رین بۆ رێبازی هه‌ڵتبژاردوه . هه‌ر بۆیه‌ش ئیستاش ئه‌و وته شیرنه و پڕ به‌هایه‌ت له گوێم دا ده‌زرینگێته‌وه و سوورترم ده‌كات له سه‌ر درێژه پێدانی خه‌بات و تێكۆشان.\nدایه‌گیان، شه‌رت بێت بۆ هه‌میشه له  به‌ر چاوم بی و قه‌ت له دڵ و ده‌روونم دا فه‌رامۆشت نه‌كه‌م و ،تا زیندوو بم وه‌فا دار بم پێت و، ئه‌هد بێت گه‌ر نیشتمانیشم ئازاد بوو، بێمه‌وه سه‌ر گڵكۆ‌كه‌ت و باوه‌ش له كێلی گڵكۆكه‌ت وه‌ربێنم و، تێر تێر خاكی سه‌ر روومه‌تی تۆ ماچ كه‌م و، هه‌موو خه‌مه‌كانی دووری تۆی له دڵم پێ بڕه‌وێنم و، خۆشترین ئارامگه‌ت بۆ برازێنمه‌وه و، مزگێنی سه‌ر كه‌وتنی گه‌ڵه چه‌وساوه‌كه‌مانت پێ بڵێم. ئه‌حمه‌د مه‌كڵاوه‌یی، رێكه‌وتی 5/7/ 1391ی هه‌تاوی له زه‌ویه سپی ده‌شتی كۆیه.\nكاكه گه‌ر زه‌حمه‌ت نیه ئه‌و مه‌تڵه‌به‌م بۆ له سایته‌كه‌تان واته گیاره‌نگ دابنێ ، زۆرم هه‌وڵدا نه‌متوانی بۆ سایته‌كه‌ی بنێرم و چۆنیه‌تی ناردنی مه‌تڵه‌به‌كان به گیاره‌نگیشم بۆ بنێره له گه‌ڵ رێزمان\nبرخورد به افکار واپسگرایانه در دو جامعه. سه‌عی سه‌قزی


خوێندکارانی زانکۆی ئازادی حەلەب خۆپیشاندان دەکەن لە بەرامبەر بڕیاری تەحریر شام بۆ داخستنی زانکۆکەیان. [خاوەنی وێنە: موسعەب عەساف]\nتەحریر شام كۆلێژه‌كانی زانکۆی ئازادی حەلەب وزانکۆی رێسکیو ئینتەرناشناڵیداخست لەسەر ناڕەزایەتی كۆلێژه‌كان و خوێندکاران.\nبڕیارەکە دوای ئەوە دەرکرا كه ئیدارەی زانکۆکان رەتیانکردەوە پابەندبن بە بڕیارەکانی بەناو "حکومەتی رزگاری"یه‌وه، کە بەرەی سیاسی تەحریر شامە.\nچالاکوانی ئیدلیب موسعەب عەساف بە دیارونای وت دەزگاکان ئەو بڕیارانەیان رەتکردەوە چونکە وایاندەکرد هاوپەیمانییە توندڕەوەکە کۆنترۆڵی بەسەر زانکۆکان و بەرنامەکانی خوێندندا بسه‌په‌ێنێت.\nوتی بارگرژی چەند ناوچەیه‌کی ئیدلیب و حەلەبی گرتۆتەوە دوای ئەوەی بڕیار دەرکرا بۆ داخستنی زانکۆی ئازادی حەلەبو زانکۆی رێسکیو ئینتەرناشناڵ لەلایەن ئەنجومەنی باڵای زانکۆکانه‌وه کە سەر بە حکومەتی رزگارییە.\nمامۆستایان و کارمەندانی ئیداریی زانکۆی ئازادی حەلەب ناڕەزایەتی دەردەبڕن دژ بە بڕیارەکەی تەحریر شام بۆ داخستنی زانکۆکە. [خاوەنی وێنە: موسعەب عەساف]\nوتیشی هەوڵی تەحریر شام بۆ کۆنترۆڵکردنی ئیدارەکان و بەرنامەکانی خوێندن لە هەردوو زانکۆکە لەلایەن خوێندکاران و کارمەندانی ئیدارییەوە وەك هەوڵێك بۆ بابەتی دیکە ده‌بینران کە پەیوەندییان بە پەروەردەوە نییە، لەبەرئەوەش نیگەرانیەکان لەسەر ئەوە بوون کە بەرنامەکانی خوێندن نزیكدەکرانەوە لە ئامانج و ئایدۆلۆژیای تەحریر شام.\nعەساف وتی: "ستافی مامۆستایان و خوێندکاران لە چالاکییەکانیان بەردەوامن بە رێپێوان و کەمپینەکانی لە ناوچەیەك زیاتر ئەنجامدەدرێن و ئامانجیان ئەوەیە ئەنجومەنەکە بڕیارەکە هەڵوەشێنێتەوە."\nهەڕەشە لە خوێندکاران دەکرێت\nگرژی روویدا لەکاتی کۆبوونەوەی نێوان نوێنەرانی ئەنجومەنی باڵای زانکۆکان و نوێنەرایەتی خوێندکاران و ئیدارە و کۆلێژەکاندا، ئەوەش دوای ئەوەی خوێندکارەکان بە چەك و بە دەرکردن هەڕەشەیان لێکرا.\nناوبراو وتی هاوپەیمانییە توندڕەوەکە هەڕەشەی "دەرکردنی لێکردوون لە ناوچەکانی ژێردەستی، هەروەك چۆن لەگه‌ڵ ركابه‌رانی تردا ده‌یكات".\nوتی داهاتووی ئەکادیمی هەزاران خوێندکار ئێستا کەوتۆتەوە سەر ئەوەی تەحریر شام مۆڵەتیان پێبدات خۆیان بگوێزنەوە تەنیا بۆ زانکۆی حەلەب، ئەوەش لە دەرەوەی توانای دارایی خوێندکارەکانە.\nوتیسی کێشەیەکی دیکە سەختیی هاتوچۆیە لە ناوچە دێهاتییەکان.\nهه‌روه‌ها وتی ئەو فاکتەرانە رێگرن لە خوێندکاران بچنە زانکۆ، چەندین مامۆستا و ستافی ئیدارە و کارمەند و کرێکاریش بێکار دەبن.\nعەساف وتی ئەمە بێکاری زیاتری لێدەکەوێتەوە "لە ناوچەیەك کە کار تێیدا هەلێکی زێڕینە و ئاسان نادۆزرێتەوە".\nتەحریر شام دوو کارمەندی ئیداریی زانکۆی ئازادی حەلبی دەستگیرکردووە، یەکێکیان جێگری کۆلێژی زانستی زانکۆکە عیماد خەتابە و ئەوی دیکەش سەرۆکی دیوانی داراییە، ئەحمەد رابیح بیلۆ.\nعەساف وتی بەهەمانشێوە خوێندکار محەمەد بەشیر باشییان دەستگیرکردووه، بە کۆمەڵێك هۆکار کە پەیوەندییان بە رێپێوانەکانەوە هەیە، هه‌روه‌ها کەلوپەلی كۆلێژه‌كانی زانکۆکانییان بردووه بۆ شوێنێکی نادیار.


ئۆتۆکاد - ویکیپیدیا، ئینسایکڵۆپیدیای ئازاد\nکانوونی یەکەمی ١٩٨٢\n2015 / ٢٠١٤/٣/٢٧\nویندوۆز، Mac OS X & iOS و ئەندرۆید\nئۆتۆکاد نەرمەکاڵایەکی بازرگانییە بەکاردەھێنرێت بۆ ئەنجامدانی دیزاینکردنی دوو ڕەھەندی 2D و سێ ڕەھەندی 3D بەیارمەتی کۆمپیوتەر ھەروەھا بۆ سازکردنی ڕەسمە ئەندازیاری یە جۆراوجۆرەکان. ئەم نەرمەکاڵایە لە ساڵی ١٩٨٢ ە و وەکو نەرمەکاڵایەکی دێسکتۆپ کاری پێدەکرێت و لە ساڵی ٢٠١٠ شەوە وەکو ئەپلیکەیشنێکی مۆبایلە ھۆشمەندەکان و ئەنتەرنێتی لە ژێر ناوی AutoCAD 360 خراوەتە بەردەست.\nئەم نەرمەکاڵایە لەلایەن کۆمپانیای ئۆتۆدێسکەوە پەرەی پێدراوە و خراوەتە بازاڕەوە. ئۆتۆکاد یەکەمجار لە کانوونی یەکەمی ١٩٨٢ دا بڵاوکرایەوە و ئەو کاتە لەسەر کۆمپیوتەرە بچووکەکان microcomputers کاری دەکرد. پێش بڵاوبوونەوەی ئۆتۆکاد زۆربەی نەرمەکاڵا بازرگانیەکانی کە دیزاینکردنیان بەیارمەتی کۆمپیوتەر ئەنجام دەدا لەسەر کۆمپیوتەرە زەبەلاحەکان Mainframe computer یان کۆمپیوتەرە بچووکترەکان minicomputers کاریان دەکرد.\nئۆتۆکاد لە چەندین بواری بەرھەمھێنان و پیشەسازی یە جۆراوجۆرەکاندا لەلایەن ئەندازیار و تەلارساز و بەڕێوەبەری پڕۆژەکان و دیزاینکەرەکان و چەندین خاوەن پیشەی ترەوە بەکاردەبرێت. وەکو دیارترین بەرھەمی کۆمپانیای ئۆتۆدێسک ئۆتۆکاد لە ساڵی ١٩٨٦ ە و لە ھەموو جیھاندا بووەتە پێشەنگی نەرمەکاڵا ئەندازیاریەکانی تر. لەساڵی ٢٠١٤ دا کە وەچەی بیست و نۆیەمینی بڵاوکرایەوە و لەگەڵ ھەموو جۆرەکانیدا بەردەوامە لە بوونی وەکو بەربڵاوترین نەرمەکاڵای ئەندازیاری لە زۆربەی شوێنەکانی دنیادا.\nئۆتۆکاد لە نەرمەکاڵایەکەوە بەناوی Interact CAD ە و (پێشی دەوترا MicroCAD) داتاشرا کە لە ساڵی ١٩٧٧ دا دەستی پێکرا و لە ساڵی ١٩٧٩ دا بڵاوکرایەوە. ئەم نەرمەکاڵایە لەلایەن داهێنەر مایکل ڕیدڵەوە لە ساڵی ١٩٧٧ دا بە زمانی ئێس پی ئێڵ SPL نووسرا بۆئەوەی لەسەر کۆمپیوتەرێکی کۆمپانیای مارین چیپ سیستەمز Marinchip Systems کاربکات. ئەم کۆمپانیایە موڵکی دوو بەشداربووی دامەزرێنەری کۆمپانیای ئۆتۆدێسک جۆن ووکەر و دریک دان بوو و ئەم نەرمەکاڵایەش بووە یەکەم نەرمەکاڵای دیزاینکردن بەیارمەتی کۆمپیوتەر کە لەسەر کۆمپیوتەرە بچووکەکان minicomputer کاربکات. دواتر لە ساڵی ١٩٨١ دا جۆن ووکەر و دریک دان لەگەڵ چەند بەشداربوویەکی تردا کۆبوونەوە و ڕێکەوتن لەسەر دامەزراندنی کۆمپانیای مارین سۆفتوێر پارتنەرز Marin Softwares Partners کە دواتر ناوەکەی گۆڕا بۆ ئۆتۆدێسک Autodesk. هەر لەو کاتەوە دامەزرێنەرانی کۆمپانیا نوێ یەکە بڕیاریاندا کە نەرمەکاڵای Interact CAD بە زمانی C دابڕێژنەوە بۆئەوەی لەگەڵ ئامێرەکانی IBM ە نوێکاندا بگونجێت و ناوی نەرمەکاڵاکەشیان گۆڕی بۆ MicroCAD و پاشانیش بۆ ناوەکەی ئێستای ئۆتۆکاد AutoCAD.\nفۆرماتی پەڕگەکان و وەشانەکانی نەرمەکاڵاکە[دەستکاری]\nفۆرماتی ڕەچەڵەکی ئۆتۆکاد بریتیە لە DWG. تاڕادەیەکی کەمتریش DXF. کە ئەمەیان فۆرماتی تایبەتە بە ئاڵوگۆڕکردن لەگەڵ نەرمەکاڵاکانی تری CAD دا.\nAutoCAD Release 12 12.0 12 1992, June DWG R11/R12 file format introduced. Last release for Apple Macintosh til 2010.\nAutoCAD 2011 18.1 25 2010, March 25 Surface Modeling, Surface Analysis and Object Transparency introduced. October 15, 2010\nوەرگیراو لە «https://ckb.wikipedia.org/w/index.php?title=ئۆتۆکاد&oldid=907465»


سەرۆکی یەکێتیی مامۆستایان، ئەمڕۆ دووشەممە 1ی ئازار ڕایگەیاند کە لە کۆبوونەوەی ئەمڕۆی لیژنەی باڵای کۆرۆنا پرسی بەردەوامی یان ڕاگرتنی خوێندن تاوتوێدەکرێت و وتیشی، “ژمارەی توشبووانی کۆرۆنا لەناو خوێندکاراندا ئەوەندە زۆرنییە خوێندن ڕابگیرێت”.\nلە لێدوانێکدا بۆ تۆڕی میدیایی ئێستا مامۆستا ئەحمەد گەرمیانی وتی، “پرۆسەی خوێندن ئێستا بەباشی بەڕێوەدەچێت، هەرچەندە ژمارەیەک لە خوێندکاران و مامۆستایان توشی کۆرۆنا بوون بەڵام توشبوونی سێ سەد یان چوار سەد خوێندکار نابێت بکرێت بە بیانوی داخستنی خوێندنگەکان”.\nسەرۆکی یەکێتی مامۆستایان ڕایگەیاند کە ڕاگرتنی خوێندن لەم کاتەدا کۆی ساڵی خوێندن دەخاتە مەترسییەوە و ئەمساڵی خوێندکاران دەفەوتێت.\n“ئێمە یاداشتمان داواتە وەزارەتی پەروەردە و داوامان لێکردوون کە پرۆسەی خوێندن بەردەوام بێت بەو جۆرەی کە ئێستا هەیە، پێشتریش هەر لەسەر پێشنیار و داوای ئێمە ئەم خشتەی سێ ڕۆژییە بۆ دەستپێکردنەوەی خوێندن دانرا” مامۆستا ئەحمەد وایوت.\nسەبارەت بە ئەگەری ڕاگرتنی خوێندنگەکان ئاماژەی بەوەکرد، “ئەگەر بۆ ماوەیەکی کەمیش بێت ڕاگرتنی دەوامی خوێندنگەکان وەزارەتی پەروەردە ناچار دەبێت دەستببات بۆ کەمکردنەوە و کورتکردنەوەی بابەت و پرۆگرامی خوێندن چونکە کاتی خوێندن زۆر کەمی ماوە و دەرفەتی جارێکی دیکە دواخستنی نەماوە”.\nجەختیکردەوە کە یەکێتیی مامۆستایان بەهیچ شێوەیەک لەگەڵ داخستنی دەرگای خوێندنگەکان و ڕاگرتنی پرۆسەی خوێندندا نییە ئەوەشمان بە وەزارەتی پەروەردە ڕاگەیاندووە.\nبڕیارە ئەمڕۆ لیژنەی باڵای ڕوبەڕوبوونەوەی کۆرۆنا کۆببێتەوە و هەڵسەنگاندن بۆ دەستپێکردنەوەی خوێندن لە ماوەی دوو هەفتەی ڕابردوو، هەروەها ژمارەی توشبووانی کۆرۆنا و بەرزبوونەوەی ئامارەکان بکات و بڕیاریش لەبارەی راگرتنی پرۆسەی خوێندن یان بەردەوام بوونییەوە بدات.\nپەرلەمانتارێكی گۆڕان: دوورخستنەوەی ئەم بەعسییانە كارێكی باش نییە\nئەو كوڕەی دوو خوشكەكەی خۆی لە كەركوك كوشت، دەستگیركرا. لە نووسراوێكدا كە وێنەیەكی دەست تۆڕی میدیایی ئێستا كەوتووە،…\nوەزیرێكی بەریتانی: شانشینی یەكگرتوو ئێستا قەرزارباری كوردێكە\nوەزیرێكی بەریتانی دەڵێت، بەردەوام سەرسام بووم بەو هێزی بەرگرییەی کوردەکان دژی هێزەکانی بەعسیان نیشانداوە و دەشڵێت، “بەریتانیا ئێستا…


کورد دیموکراتتریین نه‌ته‌وه‌ی ناوه‌ڕاستی خۆرهه‌ڵاته\nکورد دیموکراتتریین نه‌ته‌وه‌ی ناوه‌ڕاستی خۆرهه‌ڵاته، مرۆڤدۆست، پاک، هاوڕێ، دڵسۆز، به‌ته‌نگ مرۆڤه‌وه دێت، به‌بێ گوێپێدانه ئه‌وه‌ی سه‌ر به چ باوه‌ڕێکی ئایینی و سه‌ر به چ نه‌ته‌وه‌یه‌کن. کورد له بوونیه‌وه هه‌تاوه‌کوو ئێستا، خاک و نیشتمانی هیچ نه‌ته‌وه‌یه‌کی تری داگیر نه‌کردووه، ده‌ستدرێژیی نه‌کردووەته سه‌ر هیچ نه‌ته‌وه‌یه‌کی تر، مافی هیچ نه‌ته‌وه و گه‌لێکی تری پێشێل نه‌کردووه. که‌چی سه‌دان ساڵه کورد ژێرده‌سته و هه‌موو نه‌ته‌وه و گه‌لێکی تر مافی پێشێل ده‌کات، خاک و نیشتمانی داگیر ده‌کات، کۆمه‌ڵکوژی ده‌کات و بێڕێزیی به شانازی و شکۆی ده‌کات، وه‌ک مرۆڤ. له سه‌د ساڵی ڕابورددا تورک و فارس و عه‌ره‌ب، به دڕنده‌تریین شێوه مامه‌ڵه‌یان له‌گه‌ڵ کورددا کردووه. ئه‌وه‌ی تورک و عه‌ره‌ب و فارس به کوردی کردووه، نازییه‌کانی ئه‌ڵمانیاش هه‌ر ئه‌وه‌نده‌یان به یه‌هووده‌کان کردووه. له‌ناو ئه‌م هه‌موو غه‌دره‌دا، که تورک و عه‌ره‌ب و فارس به کوردیان کردووه، کورد ته‌نیا به‌رگریی له‌خۆی کردووه و هیچ کات هه‌وڵی نه‌داوه ده‌ستدرێژیی بکاته سه‌ر خاکی داگیرکاران، هیچ کات ده‌ستدرێژیی نه‌کردووەته سه‌ر هاووڵاتییانی داگیرکاران، له‌کاتێکدا داگیرکارانی تورک و عه‌ره‌ب و فارس هه‌ر کات ویستبێتیان به ویست و ئاره‌زووی خۆیان ده‌ستدرێژییان کردووەته سه‌ر هاووڵاتییانی سیڤیلی کورد و کووشتوویانن، هه‌ر وه‌ک ئه‌وه‌ی چووبێتن بۆ ڕاوه ڕیشۆڵه. نوێتریین نموونه، بۆمبابارانه‌کانی تورکیا و ئێرانه بۆ سه‌ر هاووڵاتییانی کورد له باشووری کوردستاندا.\nکوردی دیموکرات له بەهاری ساڵی ١٩٩١دا ڕاپه‌ڕی و به‌شێکی گه‌وره‌ی باشووری کوردستانی ئازاد کرد. له‌ژێر سێبه‌ری ئه‌م ئازادییه‌دا، به‌شێکی گه‌وره‌ی سیاسییه شیعه و سوننییه‌کانی عێراق حه‌وانه‌وه. کوردی دیموکرات، به گه‌وره‌تریین دڵه‌وه له ماڵی خۆیاندا ڕایانگرتن، به‌خێویان کردن و پاراستنیان. له ئه‌حمه‌د چه‌له‌بییه‌وه بیگره هه‌تاوه‌کوو مالیکی و دوای ئەویش، ئێستاش قه‌رزداری چایخانه و چێشتخانه کورده‌کانی پیرمام و شه‌قڵاوه‌ن.\nله ڕووخانی به‌عسدا، دیسانه‌وه کورد به‌وپه‌ڕی دڵگه‌وره‌یی خۆیه‌وه، هه‌وڵی دروستکردنه‌وه‌ی ده‌وڵه‌تی عێراقی دا. ئه‌مه گه‌وره‌ترین هه‌ڵه‌ی مێژینه‌ی کورد بوو. کورد هه‌رگیز نه‌ده‌بایه ئه‌م هه‌ڵه‌یه‌ی بکردایه، چونکه ده‌وڵه‌تێک ده‌یان ساڵی ته‌مه‌نی کوردی قه‌لاچۆ کردبێت، ئه‌وا بەدڵنیایی میلیۆنان هاووڵاتییانی تری عێراقی به ئیدیۆلۆگیی به‌عس په‌روه‌رده کردووه. نموونه‌کانی ئه‌ندام په‌رله‌مانه‌کانی عێراق، وه‌زیره‌کانی عێراق، سه‌رۆک وه‌زیر و سه‌رکۆماری عێراق، پۆلیسه‌کانی عێراق، سه‌رباز و ئه‌فسه‌ره‌کانی عێراق.\nبه‌عس کۆپیی نازییه‌کانی ئه‌ڵمانیایه، له ته‌واوی جیهاندا نازییه‌کانی ئه‌ڵمان خاوه‌نی کۆپیین و له هه‌ر شوێنه و ناوێکی تریان هه‌یه، لێ له ناوه‌ڕۆکدا هیچ جیاوازییه‌کیان نییه، ئێران، عێراق، تورکیا، سووریا دیارترین نموونه‌ی ئه‌م ئایدیایه‌ن. نازییه‌کان چ مامه‌ڵه‌یه‌کیان له‌گه‌ڵ یه‌هووده‌کاندا کردووه، نازییه‌کانی عێراق، ئێران، تورکیا و سووریا هه‌مان مه‌ڵه‌یان له‌گه‌ڵ کورددا کردووه، هه‌روه‌کوو کورد، یه‌هووده‌کانی ژێر ده‌ستی ئه‌م نازییانه بن.\nله مێژووی دروستبوونی عێراقه‌وه، به‌عس سته‌مکارترین دوژمنی کورد بووه، له فاوه‌وه بیگره هه‌تاوه‌کوو نوگره سه‌لمان، پارچه زه‌وییه‌ک شک نابه‌یت، که کوردی تێدا زینده‌به‌چاڵ نه‌کرابێت، که‌چی کورد له ڕووخانی به‌عسدا گه‌وره‌ترین ڕۆڵی له دروستکردنه‌وه‌ی ده‌وڵه‌تی عێراقدا گێڕا، هه‌روه‌ک ئه‌وه‌ی بڵێیت، به‌عس له مردن ڕزگار بکات و ناوێکی تری بداتێ، به‌عس له مردن ڕزگار بکات و ڕوویه‌کی تری پێ بدات.\nئه‌فسه‌رێکی مۆدێرنی نازی، ئه‌فسه‌رێکی مۆدێرنی به‌عسی بێڕێزی به کورد و به ئاڵاکه‌ی ده‌کات، ئه‌م به‌عسییه بیری چووبوو، که پاره‌ی فیشه‌که‌کان، که به‌عس دایک و باوکیان پێ کوشتبوو، که خوشک و برایان پێ کوشتبوو له‌و کورده وه‌ربگرێته‌وه. عێراقی ئێستا هه‌مان عێراقی به‌عسه، به ناوێکی تر و به شێوازێکی تر. عه‌ره‌بی عێراق ئه‌گه‌ر شیعه‌یه ئه‌گه‌ر سوننه‌یه، دوژمنی کورده، ئێستاش هه‌روه‌ک پێشتر ئه‌م به‌عسه ڕقی له کورده، ئه‌م به‌عسه دوژمنی کورده، ئه‌م به‌عسه بێڕێزی به کورد ده‌کات، ئه‌م به‌عسه خاک و نیشتمانی کورد داگیر ده‌کات، ده‌غڵی کورد ده‌سووتێنێت، ماڵی کورد ده‌ڕمێنێت. ئه‌م به‌عسه ته‌نیا ئه‌وه‌ی ماوه زیندانه‌کانی به کورد پڕ بکاته‌وه، کورد ئه‌نفال بکاته‌وه و سه‌رۆکه‌که‌شی به ده‌ستێک جلی کوردییه‌وه سه‌ردانی هه‌ورامان بکات.\nله ده‌روونناسییدا قسه له‌سه‌ر تێدا ژیانه‌وه‌یه‌ک ده‌کرێت، هه‌ستێک، که هه‌مان هه‌ستی پێشوومان ده‌داتێ، که پێشتر تێیدا ژیاوین پێی ده‌ڵێن ئه‌سۆسیاسیۆن. کاتێک من ئه‌و ڤیدیۆیه‌م بینی، که ئه‌فسه‌رێکی نازیی نوێ، به‌عسیی نوێ، سووکایه‌تی به کوردێک و ئاڵاکه‌ی ده‌کات، هه‌روه‌کوو ئه‌وه وه‌ها بوو، که له ساڵانی هه‌شتاکاندا ئه‌فسه‌رێکی به‌عسی، سووکایه‌تییم پێ بکات. کاتێک کوڕێک له‌سه‌ر گۆڕه بهکۆمه‌ڵه‌که بۆ دایک و باوکی ده‌گری و ده‌ڵێ، ئێستاش هه‌روه‌کوو جاران ڕقیان لێمانه. ئه‌م کوڕه له‌و چرکه‌ساته‌دا ئه‌و ژیانه ده‌ژیه‌ته‌وه، که چه‌ندین ساڵ پێش ئێستا سوپای عێراق هێرشی کردوونه‌ته سه‌ر و ئه‌نفالیان کردوون، هه‌ر بۆیه هیچ جیاوازییه‌ک له‌نێوان به‌عسی پێشوو و به‌عسی ئێستادا نابینێت.\nبه‌عس هێنده تاوانبار بوو، هێنده تاوانی به‌رامبه‌ر به کورد کردبوو، که وا بکات من له منداڵییمه‌وه هه‌تاوه‌کوو ئێستا توانای باوه‌ڕم به هیچ عه‌ره‌بێک نه‌بێت، هۆکاری فێرنه‌بوونی عه‌ره‌بییم هه‌تاوه‌کوو ئێستا ئه‌م ڕاستییه‌ن. پارادۆکس له‌م چیرۆکه‌دا ئه‌وه‌یه که عه‌ره‌بی عێراقیی ئێستا هه‌موو ڕۆژێک ئه‌م ڕاستییه بۆ من ده‌سه‌لمێنن. عه‌ره‌بێکم له عێراقدا نه‌بینی، ده‌نگ به‌رز بکاته‌وه و بڵێ، پێویسته عێراق خاک و نیشتمانی کورد بداته‌وه به کورد خۆی، چونکه ئێمه داگیرکارین و باشووری کوردستانمان داگیر کردووه. به‌ڵام کورد هێنده دیموکراته، که هه‌میشه ده‌یه‌وێت به دانوستاندن و ڕێککه‌وتن بگات به مافه ڕه‌واکانی خۆی، ته‌نانه‌ت له ڕێگای ڕیفراندۆمیشه‌وه ویستی دیموکراتانه و ئاشتیخوازنه بگات به مافی ڕه‌وای خۆی، که جیابوونه‌وه‌یه‌تی له عێراق، که سه‌ربه‌خۆبوونیه‌تی، لێ عێراقی نازیی نوێ، عێراقی به‌عسیی نوێ، به سوپایه‌کی زه‌به‌لاحی به‌عسییانه‌وه به‌ره‌و کوردستان که‌وته ڕێگا و چه‌ندین شار و شارۆچکه‌ی کوردستانیان داگیر کرد، هه‌روه‌کوو ئه‌وه‌ی بۆ ئه‌نفالێکی نوێ هاتبنه‌وه. لێ دواجار کورد پێویسته بگات به‌و باوه‌ڕه‌ی، که ماف ده‌سه‌ندرێت و نادرێت.\nکێشه‌ی به‌شێکی ئێمه‌ی کورد ئه‌وه‌یه که هه‌میشه قسه له‌سه‌ر جوگرافیای کوردستان ده‌که‌ن و ده‌یکه‌ن به ئه‌رگۆمێنتێک بۆ مه‌حاڵبوونی جیابوونه‌وه و سه‌ربه‌خۆبوون و به‌ده‌ستهێنانی ده‌وڵه‌تێکی کوردی. لێ ڕاستیی ڕاسته‌قینه ئه‌وه‌یه که مه‌حاڵ کاتێک مه‌حاڵه تۆ به مه‌حاڵی بزانیت. کورد کاتێک بێده‌سته‌ڵاته که خۆی به بێده‌سته‌ڵات بزانێت. جیابوونه‌وه له عێراقی نازی، له عێراقی به‌عسی مافێکی سروشتیی کورد خۆیه‌تی، گه‌یشتن به ئازادی ئامانجێکه، که پێویستی به ویسته، به‌بێ ویست هیچ ئامانجێک بەدی نایە. گه‌یشتن به ده‌وڵه‌تێکی کوردی ئامانجه، ئامانجێک که پێویستی به ویسته، به‌بێ ویستی هه‌بوونی ده‌وڵه‌تێکی کوردی، هه‌ر ئامانجێک که کورد هه‌یبێت به‌تاڵه. به‌تاڵه، چونکه مه‌حاڵه له‌گه‌ڵ عێراقی نازییدا، له‌گه‌ڵ عێراقی به‌عسییدا هاوبه‌ش بژیین.


ئاگرەكە داهاتووی عێراق دیاری دەكات\n559 جار خوێندراوه‌ته‌وه\nلە كۆتایی شوباتی١٩٣٣ دا ، ڕایخستاگ ( بینای پەرلەمانی ئەڵمانی ) ئاگری تێبەردرا . لەو ئاگرەوە نازیەكان شیوعیەكانیان تۆمەتباركرد بە هۆكارەكەی . لە حكومەت و پەرلەمان دوریان خستنەوە . هیتلەر حكومەتی نازی بە دەستەڵاتی ڕەهای خۆیەوە پێكهێنا .\nئاگر كەوتنەوە لە بەشێك لە گەنجینەكانی كۆمسیۆنی باڵای هەڵبژاردنەكانی عێراق ، كەمترنی یە لە تەقینەوەكەی مەرقەدی ئیمامەینی عەسكەری لە سامەڕا ، لە ٢٠٠٦ دا . كە شەڕی ناوخۆی نێوان شیعە و سونەی تیادا ڕاگەیەندرا.\nهاوكات هەمان دیمەنی سوتاندنی ڕایخستاگی بەرلینمان بیردەخاتەوە كە حكومەتی داهاتووی عێراق دیاری دەكات بە زەبری سوتاندن بێت یان حكومەتی تەواری .\nئەم ڕووداوانە چاوەڕوانكراوبوون بەپێ ی بەریەككەوتنەكانی ناوچەكە و جیهان لە ڕۆژهەڵاتی ناوەڕاست و عێراقدا . پێكهێنانی حكومەتی ئاییندەی عێراق ، زۆر سەخترە لە ڕێكەوتنی ئەتۆمی نێوان ئەمریكا - ئێران و كۆریای باكور .\nپێشتر باس لە هەڵكردنی ڕەشەبای پاش هەڵبژاردنەكانمان كردووە . مەترسیەكانی هەڵبژاردنی پەرلەمان و ئەنجامەكانیمان دیاری كرد كە لەسندوقەكانەوە لەبری دەنگی سیاسی هاوڵاتی عێراقی ، ئەگەری ئەوەی لێدەكرێت جەولەیەكی تری جەنگی نێوخۆی عێراقی لێ بكەوەێتەوە .\nپاڵەوانە ڕاستەقینەكانی پرۆسەی سیاسی لە عێراقدا ، كارەكتەرەكانی نێو پارلەمان نین ، بەڵكە كارەكتەرە سەرەكیەكان لە تاران و واشینتۆن و ریاز و ئەنكەرەوە ڕەسمی ئایندەی عێراق دەكێشن . یەكەم پەیامی توندی ئێرانیش لە بەرانبەر هێزی پشت ژماردنەوەی دەنگەكان بە ئەنكەرە و واشینتۆن ئەمڕۆ بەئاگرەوە گەیشت .


دووئەشکەوت - ویکیپیدیا، ئینسایکڵۆپیدیای ئازاد\n(ڕەوانەکراوە لە ئەشکەوتی دووئەشکەوتەوە)\nدوو ئەشکەفتە لە لای باکووری شاری کرماشانەوەیە و نزیکە ی ١٦٠٠ میتری لە پلەی دەریاوە بەرزە و لە داوێنی باشووری کێوی مەیوەلە یە و نیزیکە ی ٣٠٠ میتری لە دەشتەکە بەرزترە و لە دوورەوە دەبیندرێ. ئە م شوینگە لە لایە ن شوینە وار ناسی کورد فرەیدوون بەگلەری لە ساڵی ١٩٩٦ دۆزییەوە و لێکۆڵینەوە لە سە ڕ کرا.\nکەرەسەگەلێکی زۆری بەردین لێ وەدەست ھێناوە. داڵانی ئەسلی و سەرەکی ئەشکەوتەکە ٢٣ میتر قووڵە و ١٥ میتر بەرینە. تەرکی ئەشکەوتەکە پرە لە شوێنەوار و کەرەسە و شوێنەواری ئەو ئینسانانەی کە لەوێ ژیاون. کانییەکی گچکە لە سەروەی ئەشکەوتەکە دا ھەیە کە تەنانت دە ھاوینی ویشک و گەرمیش دا، ئاوی ھەیە و بێ‌ئاو نابێ. ئەو کانییە لە بواری زەویناسی و شوینە وارناسی ئەشکەوتەکە دا ڕۆڵێکی گرینگی ھەیە. لە زارکی ئەشکەوتەکە دا ڕسووباتی بە بەردبوو دەبیندرێ و نیشانی‌دەدا کە جەریانی ئاوەکە توانیویە نێو ئەشکەوتەکە بشواتەوە و بخزێتە نێو ڕسووباتەکە. لە چەندین شوێنی دیواری ئەشکەوتەکە، تەنانت لە بەرزایی دوو میتریش دا، ئاسەواری ڕسووبات دەبیندرێ. ئاسورای ڕسووباتە کە نیشان دەدات کە جەریانی ئاوەکە، زۆربەی ڕسووباتەکەی بۆ دەرەوەی ئەشکەوتەکە بردووە.\nDo-Ashkaft Antiquity[بەستەری مردوو][بەستەری مردووی ھەمیشەیی]\nوەرگیراو لە «https://ckb.wikipedia.org/w/index.php?title=دووئەشکەوت&oldid=899132»\nئەم پەڕەیە دواجار لە ٢١:٥٦ی ٣ی شوباتی ٢٠٢٢ نوێ کراوەتەوە.


خۆپیشاندان و ناڕەزاییەکانی ناوچە جیاجیاکانی عێراق ڕوویان لە هەڵکشان کردووەتەوە، لە ئێستاشدا چاوەکان لەسەر شەقامی توڕەی ناسریەیە لە باشوری وڵات، دوای ئەو مۆڵەتەی دیارییان كردبوو بۆ دەسەڵاتداران و حزبەکان بەمەبەستی ده‌ستنیشانكردنی سەرۆکوەزیرانێکی سەربەخۆ.\nسبەینێ (دووشەممە) ئەو مۆڵەتە کۆتایی دێت کە خۆپیشاندەران لەو بارەیەوە دیاریانکردووە، بەبێ ئەوەی هیچ ئاماژەیەک هەبێت بۆ ئەگەری یەکلاکردنەوەی ئەو پرسە ئاڵۆزە لەلایەن حزب و دەسەڵاتدارانەوە.\nخۆپیشاندەرانی ناسرییە ئەمڕۆ ئامادەکاریی تەواویانکرد بۆ دەستپێکردنی خۆپیشاندانی بەرفراوان، لەدوای کۆتایی هاتنی مۆڵەتەکەیان.\nپەیامنێری ناس ڕایگەیاند، خۆپیشاندەران بە تایە چواردەورەی شەقام و گۆڕەپانەکانیان لەچەندین شوێن گرتووە، وەک ئامادەکاریی بۆ خۆپیشاندانی بەرفراوان و داخستنی ڕێگاکان.\nعەلا رکابی چالاکوانی ناسرییە کە خاوەنی دیاریکردنی مۆڵەتە یەک هەفتەییەکەیە ڕایگەیاند “هەڵکشانی چالاکییەکانیان تاوان نییە، بەپێی پێوەرە جیهانییەکان ئەنجامیان دەدەن”.\nوتیشی “ئێمە سێ داواکاری سەرەکیمان هەیە، کە بریتین لە دیاریکردنی کاتی هەڵبژاردن، پەسەندکردنی یاسای هەڵبژاردن، دیاریکردنی کەسێکی شارەزا بۆ سەرۆک وەزیران، کە حکومەتێکی سەربەخۆ پێکبهێنێت و ئامادەکاریی بۆ هەڵبژاردنی داهاتوو بکات”.\nلەگەڵ ئامادەکاریییەکانی خۆپیشاندەرانی ناسرییە، پۆلیس و هێزە ئەمنییەکان لە ناوچە جیاجیاکانی دیکەی عێراق کەوتوونەتە ئامادەباشییەوە.\nسەرچاوەیەکی ئەمنی لە پارێزگای دیوانییە بە ناس کوردی ڕاگەیاند، پۆلیسی پارێزگاکە بەپێی فەرمانێک کە لە بەغداوە هاتووە، خراونەتە ئینزاری جۆی جیمەوە کە دوایین پلەی ئاگادارییە.\nهاوکات خۆپیشاندەرانی قەزای شەترە لە پارێزگای زیقار رژانە سەر شەقام، پێش چەند کاتژمێرێک لە کۆتایی هاتنی مۆڵەتەکەی ناسرییە، کە تا ئێستا هیچ ئاماژەیەک نییە بۆ وەڵامدانەوەیان لەلایەن حزب و دەسەڵاتدارانەوە.\nلە پارێزگای بەسرەش، هێزە ئەمنییەکان بڵاوەیان بە خۆپیشاندانێک کرد لەبەردەم بنکەی پۆلیس و باس لە تیرۆرکردنی چالاکوانێکیش دەکرێت.\nپەیامنێری ناس ڕایگەیاند، دەیان خۆپیشاندەر لەبەردەم فەرماندەیی پۆلیس گردبوونەتەوە، بەڵام لەلایەن هێزە ئەمنییەکانەوە راوەدونران و بڵاوەیان پێکرا.\nهەروەها چالاکوانان باس لە تیرۆرکردنی لوئەی حەلەفی چالاکوانی دیاریکردنی خۆپیشاندانەکان دەکەن لە ناوەڕاستی بەسرە.\nهاوکات لە واست، خۆپیشاندەران رژانە سەر شەقام و ڕێگەیەکی سەرەکیان داخست کە کوت بە بەغداوە دەبەستێتەوە.\nهه‌روه‌ها له به‌غداش خه‌ڵكێكی زۆر رژانه سه‌ر شه‌قام و هێزه ئه‌منییه‌كانیش رووبه‌روویان بوونه‌ته‌وه و به‌هۆیه‌وه چه‌ندین خۆپیشاندان برینداره.\nلەسەر ئاستی سیاسی، تا ئێستا هیچ هەنگاوێکی ڕوون دیار نییە بە ئاڕاستەی دیاریکردنی سەرۆکوەزیرانێک کە شەقام داوایدەکات.\nهەریەکە لە نوری مالیکی سەرۆکی هاوپەیمانی دەوڵەتی یاسا و عەمار حەکیم کۆبوونەوە بۆ تاوتوێکردنی پرسی دیاریکردنی سەرۆک وەزیرانی نوێ.


لەم بابەتەدا باسی چۆنیەتی دابەزاندنی ڕومی فەرمی جێلی بین دەکەین بۆ وڵاتی عێرا‌ق بۆ سامسۆنگ گالاکسی ئێس ٣.\nئەم نوێ کردنەوەیە تەنها بۆ سامسۆنگ گالاکسی ئێس ٣ ی جیهانی دەبێت کە\nژمارەی مۆدێلەکەی بریتیە لە GT-I9300\nبۆ زانینی ژمارەی مۆدێلی مۆبایلەکەت بڕۆ بۆ بەشی setting > About لەوێدا نوسراوە کە مۆدێلەکەی ئەمەیە یان نا\nئەگەر وابوو ئەوا باشە بەڵام ئەگەر وانەبوو ئەوا لێرەدا بۆستە چونکە ئەم نوێ کردنەوەیە بۆمۆبایلەکەی تۆ نابێت.\n- هه‌رچی به‌رنامه‌ت هه‌يه باك ئه‌پ بكه چونكه فۆڕمات ده‌بنه‌وه بۆ چۆنيه‌تی باك ئه‌پ كردن كليك لێره[/][/ بكه\n- ژماره‌ی مۆبايله‌كانی ناو مۆبايله‌كه‌ت بگوێزه‌ره‌وه بۆ سيم كارت يان حسابی گوگڵ يان بۆ ناو ميمۆری كات چونكه ئه‌ويش فۆڕمات ده‌بێته‌وه\n- وێنه و ڤيديۆيه‌كانت له ناو مۆبايله‌كه‌تدا بگوێزه‌ره‌وه بۆ ناو کۆمپیوتەرەکەت\n- ته‌ئكيد له‌وه بكه‌ره‌وه كه شه‌حنی مۆبايله‌كه‌ت له‌سه‌رو %٦٠ يان %٧٠ ه‌وه بێت نه‌وه‌كو مۆبايله‌كه‌ت له‌كاتی پرۆسه‌كه‌دا بكوژێته‌وه\n- ده‌بێت درايڤه‌ری سامسۆنگت دابه‌زاندبێت پێشترئه‌گه‌ر داتنه‌به‌زاندووه ئه‌وا دايبه‌زێنه لێره\n- ئەنتی ڤایرۆسەکەت ناچالاک بکەو ئەگەر بەرنامەی سامسۆنگ کیێس ت دابەزاندووە ناچالاکی بکە چونەک ڕێگە لە پرۆسەکە دەگرێت.\n٣٢ بیت | ٦٤ بیت\nبچۆره سه‌ر بەشی Setting > Developer Option > USB debugging\nلە بەشی USB debugging دا سه‌حێكی لێبده با سه‌وز بێت به بێ ئه‌مه (هەندێ جار) ناتوانيت مۆبايله‌كه‌ت نوێ بكه‌يته‌وه....\nپێویستت بە م دوو فایلە دەبێت\n١. بەرنامەی ئۆدین\n٢. فایلی جێلی بینی عێراقی\nدوای دابەزاندن هەردوو فایلەکە extract بکە بە بەرنامەی WinRar بۆ فایلی ئەندۆریدە کە بەم شێوەیە دەبێت.\nدابەزاندنی ڕوم ::\n١. مۆبایلەکەت بکوژێنەرەوە.\n٢. بچۆرە سەر دۆخی داونلۆد بە دەست داگرتن لەسەر دوگمەی داگیرسان و دوگمەی ناوەڕاست و دوگمەی کەم کردنی دەنگ لە هەمان کاتدا پاشان تۆزێک بۆستە تا شاشەیەکی ڕەشت بۆ دێتە پێشێ لەوێدا بە دوگمەی داگیرسان yes هەڵبژێرە یان سەیرێکی ئەم بابەتە بکە کە باشتر باسکراوە\n٣. بەرنامەی ئۆدین بکەرەوە لە کۆمپوتەرەکەتدا\n٤.چه‌ند خوله‌كێك بوه‌سته تا درايڤه‌ره‌كه به‌سه‌كه‌وتووی داده‌به‌زێ\n٥. کە درایڤەرەکە بە سەرکەوتوویی دابەزی ئەوا ڕووکاری بەرنامی ئۆدین ئەو ڕەنگەی بۆ زیاد دەبێت لە بەشی سەرەوە وە لەبەشی Message دا دەنوسرێت Added !!! ئەگەر وانەبوو. واتە درایڤەرەکەت بە سەرکەوتوویی دانەبەزیەوە دوبارە دایبەزێنەرەوە\n٦.ته‌ئكيد بكه‌ره‌وه له‌وه‌ی كه سه‌ح دراوه له هه‌ردوو به‌شی F.Reset Time & Auto Reboot وه‌كو له وێنه‌كه‌دا دياره\n٧. بێجگه له‌و دووانه ده‌ستكاری هيچ شتێكی تر مه‌كه و مه‌ی گۆڕه\n٨. کلیک لەسەر بەشی PDA بکەو فایلی ئەندرۆیدەکەی کە دەرتهێنا پێشتر بە بەرنامەی وینرار هەڵبژێرە، ئەوەی بەم شێوەیە بوو\n٩. پاشان بۆ دەستپێ کردن کلیک لەسەر دوگمەی Start بکە. چەند خولەکێکی پێ دەچێت تا تەواو دەبێت. پاشان دەچێتەوە ناو سیستەم.\n١٠. ئەگەر مۆبایلەکەت نەچۆوە ناو سیستەم ئەوا پاتریەکەی دەربکەو پرۆسەکە دوبارە بکەرەوە.\nپیرۆزە ئێستا مۆبایلەکەت لەسەر جێلی بین ئیش دەکات.\nده‌ستت ۆخش بێت براكه‌م بابه‌تێكی به‌هێزه هه‌رچه‌نده نیمه\nده‌ست خۆش به‌سووده به‌ڵام گلاكسی تاب پ1000 م هه‌یه واته بۆ من نابێ\nدەست خۆش جوانت روو كردۆتەوە\n10-30-2012, 09:58 PM (دواین ده‌ستكاری له لایه‌ن: 10-30-2012, 10:00 PM Droid.Eng.)\nزۆر سوپاس برایان. بۆ ناونیشانی بابەتەکە نازانم بۆ بە تەواوی دەرنەچووە. هەرچەندە نامەشم نارد بۆ سەرپەرشتیاری ئەم بەشە کاک ACTION GAMER بۆ ئەوەی چاکی بکات بەڵام هیچ نەبوو تائێستا. � نازانم ئەم هێمایە بۆ دەردەکەوێت.\nزۆر سوپاس کاک دلۆڤان . وەڵا برا منیش نیمە. خۆم گالاکسی ئێس ٢ م پێیە.\n10-31-2012, 10:38 PM (دواین ده‌ستكاری له لایه‌ن: 10-31-2012, 10:59 PM saman89.)\nبرایان دوو پرسیار 1- ئایا بۆ گالاكسی س 2 ئه‌بێت ؟\n2- ئه‌و سیسته‌مه‌ی له‌سه‌ر گالاكسی دووه یان ئه‌مه‌یان ؟\n(10-31-2012, 10:38 PM)saman89 نوسراوه: برایان دوو پرسیار 1- ئایا بۆ گالاكسی س 2 ئه‌بێت ؟\n2- ئه‌و سیسته‌مه‌ی له‌سه‌ر گالاكسی دووه یان ئه‌مه‌یان باشتره ؟\nنەخێر کاک سامان تەنها بۆ گالاکسی ئێس ٣ دەبێت.\nچاوەڕوان بە ئەم مانگە بە فەرمی دێت بۆ گالاکسی ئێس ٢ش.\nباشه برا چاوه‌ڕێت ئه‌كه‌م\nتێبینی : ئه‌مزانی نووسیوته كه‌ته‌نها بۆ س3 ده‌بێت به‌ڵام له‌یوتوبی هه‌یه كه بۆ س2 ئه‌كرێت\n(11-01-2012, 01:14 AM)saman89 نوسراوه: باشه برا چاوه‌ڕێت ئه‌كه‌م\nبەڵێ وایە بۆ گالاکسی ئێس ٢ ش هەیە. بەڵام تا ئەم دەقەیە هەمووی نافەرمیە واتە بە باشی ئیش ناکات. بۆیە داینانێم لێرە. وەشانی فەرمی هیچ کێشەیەکی نیە.\nسڵاو من چه‌ند پرسیارێكم هه‌بوو ئه‌و فایلی ڕۆته دوجار دایبه‌زێنتیت و دوانی جیاواز ده‌بێت یاخود چۆن بیسڕمه‌وه ڕۆته‌كان یان وه‌ك ئه‌وه‌ی ئێوه ده‌یڵێن ڕۆمی جێڵ بین من له ڤیدیۆیه‌كدا بینم ده‌ڵێت هه‌ر هانده‌و تایبه‌تی خۆی هه‌یه بۆ نمونه ئه‌م جۆره هاندانه\nGalaxy S3 : 4.0.4\nBuild number : IMM76D.I9300XXBLH3\nBande Version : I9300XXLH1


ویلایەتە یەكگرتووەكان جەنگ لە دژی ئێران بەرپادەكات؟ – Knwe.org\nسەرەکی » دۆسێ » ویلایەتە یەكگرتووەكان جەنگ لە دژی ئێران بەرپادەكات؟\nدوو لێكدانەوە هەیە كە لە كێبڕكێدان بۆ وەڵامدانەوە ئەو پرسیارە.\nلێكدانەوەی یەكەم، پشت بەو خواستە دەبەستێت كە دۆناڵد ترەمپ سەرۆكی ئەمریكا بەلایەوە باشە، و خۆی لەوەدا دەبینێتەوە كە ئێران نیازی خراپە و چەند حاڵەتێك دەستنیشانكراوە بۆ ئەگەری ئەنجامدانی پەلامار بۆسەر ئامانجە ئەمریكاییەكان، هەرچەندە ئەو وردەكاریانەی لەو بارەیەوە ئاشكراكراون كەمن.\nویلایەتە یەكگرتووەكان هێزی سەربازی زۆری رەوانەی ناوچەكە كردووە، كار بۆ كەمكردنەوەی ژمارەی دیلۆماتە ناسەرەكییەكانیشی دەكات لە عیراق، و چاو بە پلانە جەنگییەكانیدا دەخشێنێتەوە.\nپەیامەكە بۆ تاران روونە، و خۆی لەوەدا دەبینێتەوە، هەر هێرشێك بكرێتە سەر ئامانجێكی ئەمریكایی لە هەر سەرچاوەیەكەوە بێت، جا لەلایەن ئێرانەوە بێت یان هاوپەیمانەكانی یان لەلایەن وكیلەكانی لە ناوچەكەدا كە زۆرن، وەڵامدانەوەیەكی سەربازی زۆر گەورەی بەدوادادێت.\nلێكدانەوەكەی تر، ئۆباڵی ئەم تەنگژەی ئێستا دەخاتە ئەستۆی واشنتۆن.\nسەیر نییە كە ئێران پشت بەم لێكدانەوەیە دەبەستێت، بەڵام زۆرێك لەوانەی لەنێوخۆدا رەخنە لە شێوازی كاریی ئیدارەكەی ترەمپ دەگرن، ئەم لێكدانەوەیەیان بەلاوە باشە.\nبگرە زۆرێك لە هاوپەیمانە ئەوروپایی و سەرەكییەكانی ترەمپ، هێندێك ترسیان لێنیشتووە لەو رووەوە، بەڵام بەشێوەیەكی رێژەیی.\nبەپێی ئەم لێكدانەوەیە، «هەڵۆكان» لە ئیدارەی ئەمریكایی لەوانەش جۆن بۆڵتۆن راوێژكاری ئاسایشی نەتەوەیی ئەمریكایی، یان مایك پۆمپیۆ وەزیری دەرەوە، ئەم رەوشەكە بە هەلێكی لەبار دەزانن.\nلێكدانەوەكە وەهایە، ئامانجی ئەمانە گۆڕانكارییە لە سیستمی حوكمڕانی لە تاران، گەر ئەوپەڕی گوشارەكان بە گوشارە ئابورییەكانەوە ئامانجەكەی لەو بارەیەوە نەپێكا، ئەوا كردەی سەربازی بەدوورنازانرێت، ئەمەش بەپێی رەوشەكە.\nئەم لێكدانەوانە، شرۆڤەی جیاواز لەخۆدەگرن بۆ راستی بابەتەكە. ئاشكراشە هەریەك لەو دوو لێكدانەوەیە، كار لەسەر خستنەڕووی راستییەكی دیاریكراو و پشتگوێخستنی ئەوی دی دەكەن، بۆ ئەوەی بیسەلمێنێت لێكدانەوەكەی خۆی راستە.\nبەڵام لێرەدا تێڕوانینەكان هێندەی راستییە گرنگن، بەڵكو لە زۆر شێوازەوە دەكرێتە ببنە هۆكار بۆ گەیشتن بە راستییەكە.\nئەو راستییە خۆی لەوەدا دەبینێتەوە كە ململانێی نێوان ویلایەتە یەكگرتووەكان و ئێران، ئەگەر بە رێكەوتیش هاتبێتنەئارا و ئامادەكارییان بۆ نەكرابێت، ئەگەری روودانی زۆرە لەئێستادا، بەتایبەت لەو دەمەی ترەمپ گەیشتە پۆستی سەرۆكایەتی لە ویلایەتە یەكگرتووەكان.\nبەدڵنیاییەوە تەنگژەكان لە ناوچەی خۆرهەڵاتی ناوەڕاست لە زیادبووندان.\nلەكاتێكدا ئێران كار بۆ بەرپەچدانەوەی ئەمە دەكات، وێڕای ئەوەی ئابورییەكەی بەهۆی سەپاندنەوەی سزاكان كە پێشتر لەڕێی رێكەوتنە ئەتۆمییەكەی ساڵی 2015وە لەگەڵ هێزە جیهانییەكاندا هەڵگیرابوون، بارگرانی لەسەر وڵاتەكە دروستكرووە.\nئێران هەڕەشەی كردبوو كە سەرلەنوێ پابەند نابێتەوە بە هیچ كۆتوپێوەندێك كە بەسەر چالاكییە ئەتۆمییەكانیدا سەپێنرابوو.\nگەیشتنی ترەمپ بە دەسەڵات، خاڵێكی وەرچەرخان بوو، بەو پێیەی ساڵێك لەمەوبەر لە رێكەوتنەكە ئەتۆمییەكە پاشەكشەی كرد و كاری بۆ بەگەڕخستنی سیاسەتی فشارخستنە سەر حكومەتی ئێرانی كرد.\nئێران گەیشتۆتەتینی و كار هاندانی ئەورپاییەكان دەكات تا زیاتر یارمەتی ئابورییە خراپەكەی بدەن و هەڕەشەی ئەوەش دەكات كە گەر ئەو هەنگاوە هەڵنەنێن، ئەوا مەرجەكانی رێكەوتنە ئەتۆمییەكە پێشێل دەكات، قورسیشە بزانرێت ئەوروپاییەكان ئەو كارە دەكەن یان نا، بۆیە لێرەدا بیانوویەكی تر دەدرێتە دەست ئیدارەكەی ترەمپ، تا هەڵوێستی هێرشبردن بنوێنێت.\nهەڵوێستەكە لێرەدا بەندن لەسەر ئەو جموجۆڵانەی لەنێو ئیدارەكەی ترەمپدا روودەدەن، لەگەڵ هەڵسەنگاندنی تاران بۆ ئەو رووداوانە.\nهەمان سەرۆك هەوڵیداوە لە بایەخی بیرۆكەی ئەوەی لەنێو ئیدارەكەیدا بەرپرسان سەبارەت بە پرسی ئێران ناكۆكن، كەمبكانەوە.\nبەپێی راپۆرتەكان، ترەمپ هێند بەجۆش نییە بۆ جەنگ، بەو هۆیەی ناسراوە كە دژایەتی ململانێ سەربازییە دەرەكییەكان دەكات. بەڵام پێناچێت پاشەكشە بكات گەر هێزەكانی یان دامەزراەكانی سەر بە وڵاتەكەی رووبەڕووی هێرش ببێتەوە.\nبەڵام پێویست ناكات تاران بەو شێوەیە تەماشای كاروبارەكان بكات.\nئایا دەبێت ئێران لەو بڕوایەدا بێت كە دەتوانێت پەیوەندی نێوان بۆڵتۆن و سەرۆكەكەی تێكبدات، و تەنگژەكان لەنێوان هەردوولادا زیاتر بكات و وا لە بۆڵتۆن بكات پلانەكان ئاشكرا بكات كە كەوتنەكەی خێراتر دەكات؟. گەر ئەمە هەڵسەنگاندنی تاران بێت، ئەوا ستراتیژەكە مەترسییەكی زۆر لەخۆدەگرێت.\nلەكاتێكدا ئیسرائیل و شانشینی عەرەبی سعودیە كە گرنگترین هاوپەیمانی ئیدارەی ئەمریكان لە ناوچەكە، خۆشحاڵن بەرانبەر بە بەرپابوونی جەنگ، بەڵام هاوبەشەكانی ئیدارەی ئەمریكایی لە ئەوروپا، هەست بە نادڵیایی دەكەن بەرانبەر بە رێڕەوی كاروبارەكان.\nهەریەك لە ئیسپانیا و ئەڵمانیا و هۆڵەندا، رێگرییان نواندووە بەرانبەر بە ئەنجامدانی هەموو چالاكییەكی سەربازی لە ناوچەی خۆرهەڵاتی ناوەڕاست بە هاوبەشی لەگەڵ ئەمریكاییەكان، ئەمەش بە رەچاوكردنی ئەو تەنگژانەی لە ناوچەكەدا دروست بووە. كركاتەكە گونجاو نییە بۆ تاقیكردنەوەی، چۆنیەتی ململانێكانی نێوان ویلایەتە یەكگرتووەكان و ئێران، لەگەڵ ئەمەشدا بەراوردكردنی ئەو ناكۆكییە بە داگیركردنی عیراق لە ساڵی 2003دا بێ سود دەبێت.\nبەو پێیەی ئێران نمونەیەكی جیاوازە بەراورد بە رەوشی عیراق لە سەردەمی حوكمڕانی سەدام حسێن سەرۆكی لەسێدارەدراوی عیراق.\nبیرۆكەی هەڵمەتی داگیركردنی هەمەلایەنە بۆسەر ئێران، لەنێوان رێگەچارە پێشنیاركراوەكاندا نابێت، بگرە ململانێیەكی سەربازی لە ئاسمان و دەریاوە دەبێت، مامەڵەكردنی ئێرانیش لەگەڵ ئەو هەڵمەتە جیاواز دەبێت، ئەمەش وادەكات تەواوی ناوچەكە بگرێتەوە.\nپێشبینییەك هەیە سەبارەت بە روودانی كارەساتێكی گەورە لەسەر ئاستی سیاسەتی دەرەوە، لەگەڵ گرتنەدەستی پۆستی سەرۆكایەتی ئەمریكا لەلایەن ترەمپەوە.\nبەڵام لە بری ئەوە، تەنگژەیەك لە ئارادایە كە فەرە رەهەندە، و چەند پێكهاتەیەك لەخۆدەگرێت، و هەموویان رەوشی ئێران روندەكەنەوە: حاڵەتێكی پاشگەزبوونەوە هەیە لە رێكەوتنە نێودەوڵەتییەكان، و پشت بەستنی لە رادەبەدەر بە هاوپەیمانە ئیقلیمییەكان كە پلانی تایبەت بە خۆیان هەیە و هەوڵ بۆ جێبەجێكردنی دەدەن، لەگەڵ زیادبوونی تەنگژەكان لەگەڵ هاوپەیمانە دێرینەكان لە هاوپەیمانی ناتۆ، لەسەرو هەموو ئەوانەشەوە، بێتوانایی لە یەكلایی كردنەوەی بڕیار و دیاریكردنی دەستپێكەكانی پەیوەست بە بەرژەوەندییە ستراتیژییە راستەقینەكانی واشنتۆن.\nلەگەڵ نوێبوونەوەی كێبڕكێ لەنێوان زلهێزەكان، ویلایەتە یەكگرتووەكان هەوڵدەدات، جارێكی تر هێزەكانی بڵاوبكاتەوە و تواناكانی تۆكمە بكات لەبەرانبەر هەڵكشانی چین و بوێری روسیا، دەبێت ئێران لەئێستادا و لە چوارچێوەی دەستپێكە ستراتیژییەكانی واشنتۆندا لە كوێدا بێت؟\nئایا هەڕەشەی ئێرانی ئەوە دەهێنێت ململانێیەكی وەها گەورە بۆ رووبەڕوونەوەی بەرپابكرێت؟ وەڵامی زۆرێك لە شرۆڤەكارە ستراتیژیییەكان رەتكردنەوەیە.\nئەمەش لەكاتێكدایە، زۆرێك لەوانە بیرۆكەی بەرپەرچدانەوەی ئێران بە گرتنەبەری رێوشوێنی تۆڵەكردنەوەی توند پەسەند دەكەن و هەنگاوەكە بەپێویست دەزانن گەر هێرشبكرێتە سەر بەرژەوەندییەكانی ئەمریكا، بەڵام لێدانی تەپڵی جەنگ هێندە پێویست نییە.\n* پەیامنێری كاروباری دیپلۆماسی و بەرگری لە (بی بی سی)